open-index/open-wikipedia-markdown huggingface dataset:
黃金寶

**黃金寶**（，），係香港單車運動選手，1990年加入香港單車聯會，最叻係公路單車賽，近年主攻場地賽。佢響亞洲大嘅單車賽攞倒唔少獎牌，重成日參加歐洲嘅賽事。

## 個人榮譽
### 勳銜
* 榮譽勳章（1998年）
* 銅紫荊星章（2007年）
* 銀紫荊星章（2013年）

### 獎
* 香港十大傑出青年（2007年）

### 榮譽院士銜
* 香港教育學院榮譽院士（2010年）
* 香港城市大學榮譽院士（2011年）

## 部分公職

* 香港中華文化總會顧問
* 香港理工大學體育科技研究院體育顧問(單車)

## 部分獎項紀錄

* 2010, 2006及1998年 亞洲運動會 (個人公路賽 金牌)
* 2009, 2001及1997年 全國運動會 (個人公路賽 金牌)
* 2007年 世界場地單車錦標賽 (捕捉賽 冠軍)

## 政治立場
佢係香港親中派一員。
### 選舉及提名經歷
喺2016年，佢自動當選成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。

## 攷

類:香港城市大學榮譽院士
類:香港教育大學榮譽院士
塔木德

**塔木德**（，**Talmud**）喺猶太教嚟講，係僅次於塔納赫第二部最重要嘅典籍。**塔木德**係希伯來文嘅音譯，意思係 ｢教導｣，亦有人根據佢嘅本意而譯做 ｢口傳妥拉｣，呢個叫法係出自《申命記》11:9 ：｢你們將用它來教導你們的孩子｣。

對於猶太教徒嚟講，《塔納赫》係由神所賜嘅永恆典籍，而《**塔木德**》就係猶太人係生活上實用嘅典籍，畀猶太人喺生活、宗教、處世、道德上有一個準則

## 簡史

## 內容簡介

### 密什那

### 革馬拉

## 參考

## 相關網頁
米德拉什

**米德拉什** (Midrash) 希伯來文音譯:[ מדרש]; plural midrashim, 有“解釋”、“闡釋”嘅意思，佢係用嚟對《塔納赫》進行通俗解釋同闡述嘅布道書卷。本書跟返《塔納赫》各卷順序編排，然後將《塔納赫》每卷加上**米德拉什**稱呼，例如出埃及記，喺《米德拉什》入面就叫做“出埃及記米德拉什”

**米德拉什** 大約喺 6-10世紀成書。

## 簡史

## 內容簡介

### 哈拉哈

### 阿嘎達

## 參考




## 相關網頁
官涌 (香港)

**官涌**（，）係香港九龍一個地方，響九龍半島嘅西南，油麻地同尖沙嘴之間，用街嚟計即係佐敦道同柯士甸道之間（實際上官涌範圍去到西貢街）。官涌響同香港早期歷史好有關係，官涌之戰、官涌炮台都曾經響度一度出現過。家下官涌係繁盛嘅商住區。

官涌係一個前殖民地區，殖民地政府發展尖沙嘴嗰陣將尖沙嘴啲村民搬去官涌北邊起名叫油麻地，去到柯士甸道就歸尖沙嘴，所以官涌同油麻地好難分。地鐵通車之後，因為有佐敦地鐵站，官涌近彌敦道一帶，佐敦嘅知名度甚至超過咗官涌。

英人早年調查，將官涌寫成Koon Chung。

## 地理

原來官涌係個涌口，有涌喺今日京士柏流去九龍西岸，涌起於加士居道同佐敦道交界對上嘅谷。因為谷中間有個細山，向西分途，約莫經今日加士居道同佐敦道，再匯合，原本彌敦道同佐敦道交界就係涌口入海，但村民後來填咗嚟種田，條涌就變咗大約由甘肅街一帶流出海。佐敦道同炮台街界一帶原有官涌山，高約120呎，即官涌炮臺所有地。佐敦道南亦有山，高約五十呎。山連住南便另一座山，大邊旯，即係今日九龍公園。

今日官涌已經剷平，條涌都無埋。地勢只淨舊南九龍裁判署一帶山可以睇到。因為剷山唔夠平，所以柯士甸道地勢稍高。官涌對出海面填到去今日港鐵九龍站。

## 史
1839年，英軍進攻九龍，英船畀官涌水師炮打。1839年11月4號到13號，英軍先後六次進攻官涌山，均告失敗 。 

1840年，林則徐喺官涌山起官涌炮臺（又名臨衝炮臺），設有官署、兵房、廟同藥庫等建築物，並派駐75兵防守。不過一年之後，因為砲臺孤懸海外，林則徐下令撤防。鴉片戰爭時，炮臺畀英軍佔領，之後拆咗，石頭運過去港島用來起屋。家下官涌街同炮台街係炮臺故址。

之後英國曾經響官涌一帶調查過。呢度係有河谷同埋有農民喺度耕田。大清喺官涌山駐紥，有寨。

1841年英國得到香港之後，大清對英國大為緊張，加強九龍防務。

1860年英國得到九龍半島，官涌為英人治地。

1906年，香港打大風，損失巨大。香港政府喺1909年通過《建築避風塘條例》，起油蔴地避風塘。政府將官涌山夷平，沙石用來填平旺角到油麻地一帶淺灘，同埋起防波堤。雖則官涌山塊地移平咗，仍然會睇到官涌呢塊地係南向北斜。

官涌山剷平之後，就開始發展。發展係佐敦道北邊先，之後先至到佐敦道南邊。原因係九龍唐人往宅商業，係由油蔴地嗰邊開始。

根據地圖所示，官涌海旁，1923年有煤倉，對出係海軍船塢。1968年有政府船塢。

1979年，地鐵通車，喺官涌設站。個站用跟英國習慣，以街名命名。所以跟佐敦道，叫佐敦站。自此，唔少人將佐敦地鐵站附近，改叫「佐敦」。

## 社區設施
*官涌街市
*官涌體育館
*九龍佐治五世紀念公園

## 節慶
盂蘭節期間，會有盂蘭勝會，即係尖沙嘴官涌盂蘭勝會。個會喺九龍佐治五世紀念公園舉行。

## 注


## 參考

*早期的香港軍事
王家禧

**王家禧**（；；），筆名**王澤**，係香港漫畫家，天津出世，曾經喺天津做美術工作。1956年移居香港，佢由1962年開始畫嘅老夫子聞名中外，風靡亞洲。

佢六個仔都係做美術。筆名王澤都係用佢大仔個名，坊間為咗分清阿爸阿仔，又叫佢做**老王澤**。王家禧1970年代成家移民去美國加州，1995年開始老夫子係佢其中兩個響台灣嘅仔負責。

王家禧喺2017年1月1號凌晨喺美國加州屋企過身，享年93歲。

## 偷橋指控
近年有人聲稱老夫子原創係朋弟，唔係王澤。不過王澤股份有限公司就否認有關指控，家下都未有定論。而重有一啲大陸畫家，堅持王澤偷人個概念。

## 出面網頁
*老夫子英文官方網站
*老夫子中文官方網站
童軍運動

**童軍運動**（），或者叫**童子軍運動**係一個全世界嘅青少年運動。呢個運動喺各地建立組織，發展青少年嘅身心同靈性，等佢有用於社會。呢個運動係整咗套非正統敎育，強調用童軍嘅方法，做各種唔同實用嘅戶外活動。家下世界各國多數都有童軍活動畀細路同年青嘅成年人。

童軍運動響1907年開始，身為英國軍官嘅貝登堡，就響英國桃山（Dorset）白浪島（Brownsea Island），開始試下搞個露營畀班男仔。第一個男童軍團響1908年成立。而1909年女仔都加入埋童軍運動，即係女童軍。以2006年來計，成個童軍運動有成3千8百萬成員，遍佈217各國各地，靠唔各地唔同總會組織活動。家下係世界文化一部份。
深水埗

**深水埗**（，），亦有人寫做**深水埔**或**深水莆**，係香港舊區，地處九龍西，響大角咀、石硤尾同長沙灣之間，商舖及住宅大廈林立，一度係世界人口至密嘅地方，入過健力士世界紀錄大全。家下深水埗慢慢變成長者同新移民聚腳地。有學者指「埗」字本為「埠」，解做「上落船嘅地方」。行政屬深水埗區。

## 沿革
;東漢到大明
深水埗話唔埋東漢（25年至220年）就有人住。事緣1955年起李鄭屋邨嗰時，地盤工人掘到個墳墓，後經考證係東漢古蹟。建築地盤其後改建做李鄭屋漢墓博物館。

深水埗原本係條村，位於九龍半島西便海皮，亦即大角咀半島底西便外側。舒懋官重修《新安縣志》，就有提及『深水莆』乃係『官富司管屬村庄』。深水埗條村，南便係大角咀半島，北面係突出嘅海角，直至涌口。過咗條涌有菴由（Om Yam）、元洲同田寮，而東面就有塘尾。深水埗古時係埠頭都唔定，之未曾獲史書印證，無從稽考。

;大清
1644年清兵入關，大明將軍鄭成功據守臺灣。當其時臺灣海峽兩岸關係重大鑊過依家，沿岸居民命仔不保。有見及此，康熙皇帝落遷界令，勒令海皮對入五十里居民搬去內陸，深水埗亦列入遷徙名冊，十室九空。康熙八年（1669年）戰局平定，朝廷頒令復界。

復界後，清廷賣大包送禾種同鋤頭過居民，出學額津貼沿岸書塾，務求復建海皮。當其時客家佬窮過蒙正，見有着數就唔執輸咯，成村人趕住搦出世紙咁湧入香港。及後定居於深水埗氏族排名不分先後有鄧、周、曾、李、鄭、蘇、黃、葉、謝、吳、徐。

;英治
1842年，清英簽《南京條約》，香港島進入英治時期，而九龍重係大清土地。清廷驚咗港島英人啲槍火，故此設立深水莆汛，派三十五清兵看守，屬大鵬協水師右營管轄。據考證，呢個深水莆汛查實係就係家下荔枝角醫院嗰處，相傳醫院舊陣時重保留住舊「深水埗關廠界石」添。1860年，英法聯軍大敗大清。深水埗左手便仰船洲（而家寫昂船洲）連同九龍半島界限街以南一帶通通割予英人管治。1887年清廷喺馬灣設九龍海關，其下水門關廠附淺灣、谷灣、深水莆分廠。1895年深水莆升班做關廠，監視海域出沒船隻，及後改為海關船位，用於驗證鴉片同貨物抽稅。1899年英軍接管界限街以北，深水埗關廠隨之摺埋。

英國接管新界後，首先就起條大埔道通去新界東，再起多條青山道去新界西。香港政府對原清界雜亂無章嘅深水埗，就諗住填海同規劃發展。1924年之前，個海角，連帶菴由，同埋菴由個涌口同海灣，已經開成一個正正方方小鎮。西北邊海皮係欽州街，西南邊海皮係通州街，東南邊係黃竹街，東北邊係鴨寮街。元洲、田寮同塘尾三條村就響界外。嗰陣個鎮裏面已經有荔枝角道，就證明呢陣時，政府就諗住將深水埗同荔枝角之間，成個海灣填平。不過之後，都將個塊填地四四方方咁拉長到東沙島街咁遠，其餘要到1950年代之後先成事。呢塊新填地就大部份都用咗呢做英軍營盤，家下重有條營盤街做證。1924年，深水埗警署亦都埋響軍營隔籬，欽州街同荔枝角道口。

深水埗啲樓就向大埔道，向長沙灣沿岸平地發展，深水埗各村亦都消失響城市發展。

## 地理
家下深水埗同石硤尾之間，以大埔道為界，而界限街以南，就歸大角嘴。至於東面，深水埗同長沙灣，因為係填海嘅關係，市係深水埗伸入長沙灣，而海同地原本就係長沙灣，所以就無一條明顯嘅界。欽州街到東京街一帶，係兩個地方嘅交接地帶。1990年代，因為要落實玫瑰園計劃，深水埗又再大規模填海，南昌邨、南昌公園同通州街公園就當係深水埗。富昌邨同對出就當入長沙灣。而其餘就當係大角嘴。所以深水埗變成同海絕緣。

家下深水埗地方，原本就一片沖積平地。沙泥係石硤尾對上個山流落來幾條涌帶落來。呢啲涌，響發展過程中，就變成家下南昌街同東京街兩條渠。不過後尾大幅發展，兩條渠實在唔夠疏水使。每逢大雨，呢區都有機會水浸。不過隨住渠務工程展開，深水埗就好少話水浸。

## 特色
* 鴨寮街
* 欽州街布料市場
* 長沙灣道成衣街
* 黃金電腦商場：電腦舖頭集中地
* 嘉頓餐廳
混合格鬥

**混合格鬥**（mixed martial arts，簡稱 MMA；而日本就叫做「總合格鬥技」）係而家世界格鬥競技嘅其中一大主流，最初由於打擊系選手（Striker）同地戰系選手（Grappler）兩班人喺度拗邊種格鬥技巧最好揪，鬥吓鬥吓就演變成呢種新類型嘅格鬥形式。亦即係話，去得打混合格鬥，就至少要識晒打擊同地戰兩種格鬥技巧，就算其中一樣唔叻，但點都唔可以唔識，喺混合格鬥發展早期，就有好多打擊系選手睇小地戰式格鬥，結果一撻咗落地就畀人打到無得還手。

打擊系（Striking）指嘅即係一啲站立式嘅格鬥形式，好似散打、泰拳、拳擊、跆拳道之類。而地戰系（Grappling）指嘅即係柔道（Judo）、摔角（Wrestling）、俄羅斯桑搏（Sambo）、巴西柔術（Brazilian Jiu-jitsu）呢類糾纏式嘅格鬥系列。

MMA 混合格鬥所推崇嘅，係一種無規則形式嘅格鬥競技，即所謂嘅 No holds barred（NHB），但由於No holds barred 呢個叫法畀人感覺好似爛仔打交咁，為咗畀呢種格鬥形式更有運動意義，所以先改叫做「Mixed martial arts」混合格鬥。

## 簡介

喺而家全世界嘅混合格鬥圈子入面，分別以美國同日本嘅發展最具規模，

## 混合格鬥歷史

### UWF時代

### UFC時代

### PRIDE時代

## 比賽形式

### 戰衣

### 取勝方法
# 對手拍蓆投降
# 口頭認輸
# 裁判宣佈技術性獲勝
# 擊倒（無咗知覺）
# 技術性擊倒（對手失去防守能力）
# 駐場醫生宣佈比賽唔可以進行
# 對手犯規而取消資格
# 助手丟毛巾棄權

### 犯規
# 攻擊眼球
# 咬人
# 拉扯頭髮
# 用力打開對方個嘴
# 故意打下陰
# 惡意造成對手受傷，無運動家精神嘅行為
# 攻擊裁判保護嘅選手
# 比賽結束鐘聲響後，仲攻擊對手
# 無視裁判嘅指示
# 佯裝逃離比賽，假裝負傷，護齒套頻頻掉落等行為

## 階級
PRIDE：

UFC：

修斗：

## 主要混合格鬥組織
* UFC（Ultimate Fighting Championship）
* PRIDE
* KOTC（King Of The Cage）
* SHOOTO
* PANCRASE
* IVC（International Vale Tudo Championship)
* DEEP
* VAMOS à LUTA
* MCSF綜合搏擊

## 相關項目
:Category:各國混合格鬥家

## 拎
* X-SHOOTO (修斗公式コンテンツ)
* パンクラス公式サイト
* Mixed Martial Arts MMA CANADA
* PRIDE :: Official Website（PRIDE公式サイト）
* UFC : Ultimate Fighting Championship（UFC公式サイト）
* 総合格闘技boutholic!!（総合格闘技ニュースサイト）
* 総合格闘技ニュースブログ NHBnews PRO（総合格闘技の話題が中心の投稿型ニュースブログ）
* 総合格闘技を極める！！（総合格闘技の寝技を解説しているサイト）
* 格信犯ウェブ（総合格闘技・プロレス関連フリーペーパー）
* VAMOS à LUTA (Youtube Channel, Instagram)
屯門

**屯門**（；）係香港一地，喺新界西部，南面係青山灣。呢度以前係鄉郊同漁村，今日係人口稠密嘅新市鎮。對出嘅青山灣未填海之前，屯門係一塊沖積地。西面有青山，東面有九徑山，係一條狹長嘅地方。響英國接管新界，曾長期叫**青山**（），直至新市鎮拓展爲止。屯門家下係屯門區市區。

屯門呈南北向，中間有青山公路、同貫通。

## 史
根據史書記載，屯門以前係個海峽，可以行船。而隔籬青山就係個島。以前門就係海峽咁解，而屯就係駐兵。屯門地理位置，以前的確有軍事價值。不過至於屯門係咪因為咁叫屯門，就未有文獻發現。

今日屯門西北方，即係深圳特區南頭嗰頭，大唐嗰陣係叫**[[屯門鎮]]**，而今日屯門都幾近當時嘅屯門鎮，所以呢度都係屯門鎮嘅一部份。後尾，元朝末年，有江西陶氏人響呢度落地生根，起咗條**屯門村**，而條村大咗之後就改過名**屯門大村**。因為佢曾經係呢塊地主要嘅村，所以之後呢度就叫屯門喇。大明嗰陣，青山灣就叫屯門澳。有講法指屯門1514年曾經畀葡萄牙佔領過，不過1521年畀大明軍趕走。不過亦有考證屯門島喺內伶仃，係外國船等入省城嘅地方。屯門呢個名一直用到英國人租新界。英國人叫呢度做Castle Peak，中文就跟住改名青山。呢個名一直用到要起屯門新市鎮為止。
武術散打

**武術散打**，簡稱**散打**，又叫做**散手**，喺歷史上有過好多種唔同嘅叫法，好似相搏、手搏、白打、對拆、技擊。散打意思即係將中國武術以實戰為目的所發展出嚟嘅格鬥形式。由於近代散打比賽都係喺擂台上進行，所以又有人叫佢做「打擂台」。

## 簡史
其實「打擂台」喺中國歷史悠久，一早喺唐代就已經有“角藝”呢樣嘢，去到明、清兩代嘅比武風氣就更加盛行，而且高手輩出，相當熱鬧。

但係中國大陸喺 1949年由於政治形勢影響，令傳統武術受到侷限，一直只係維持喺健身同表演範圍入面，而自由式擂台搏擊，即係所謂嘅「散手」，就沉寂咗成三十幾年。直至 1979年先畀中央政府訂為試驗項目發展，當時國家體委按照競技體育模式，首先喺浙江省體委、北京體育學院同武漢體育學院進行咗對抗性武術項目試點訓練，又喺同年5月喺廣西南寧舉行嘅全國武術觀摩交流大會上做咗第一次匯報表演。

1982年制定咗一套《散打比賽規則》，1987年，國家體委批准散打為正式比賽項目

1980年代嘅香港亦曾經有過一陣自由搏擊嘅熱潮，期間出過好多高手，但係畀英國殖民政府以安全為理由而壓制咗發展

喺1985年由徐家傑帶領一批自由搏擊選手，去到上海同泰國嘅拳手打，而結果係被外間評為“輸得好難睇”。

其實一直以嚟中國嘅選手喺同其他國家選手嘅比賽入面，都好似唔多掂，於是有人懷疑所謂二千幾年中華武術，唔通只係得個樣，有姿態無實際？

喺反省過之後認為，中國武術如果要喺國際擂台上立足，就一定要面對擂台嘅考驗，於是散打就開始被嚴肅同認真咁發展起嚟，而散打選手嘅成績亦越嚟越理想

### 散打王

### 散打戰泰拳

## 比賽規則

## 中國武術家喺國際擂台上嘅戰績
* Bomber 向柏榮轟炸機:綜合搏擊冠軍、香港散打冠軍、香港泰拳拳王、深港澳拳擊冠軍、世界泰拳冠軍、世界拳王、K-1冠軍、Shoot Boxing站立綜合格鬥冠軍

## 參考




## 拎
富士通

**富士通**（**Fujitsu**），全名**富士通株式會社**（，Fujitsū Kabushiki-gaisha），係日本一間做電子產品嘅公司，總部喺東京。富士通有做半導體、通訊器材，同埋各種電腦，包括超級電腦、個人電腦、伺服器，重有好多其他服務。

成間富士通有158,000人，重有500間子公司。其中一間子公司Fujitsu Client Computing喺2018年俾中國聯想電腦收購一半股權。國際上，佢嘅主要對手係國際商業機器（IBM），而過去本土對手係NEC。

公司口號係「The possibilities are infinite」，即係可能係無限嘅。公司標誌上j同i同無限大個符號連住。
電腦熒光幕

**電腦熒光幕**，簡稱**熒光幕**或者**螢幕**，又叫**監視器**、**芒**或者**MON**（），亦有人叫顯示器（），係種常用嘅電腦輸出設備，用電腦嘅人可以用佢嚟睇資訊，又或者作為娛樂用途，總之就係用芒嘅人可以睇到電腦嘅各種輸出。最初嘅芒係用電子槍，而今就通常係 LCD，而 LCD 就以 TFT 居多，另外重有第啲用唔同技術嘅芒。

熒光幕其實係指顯像管；｢幕｣ 係英文  嘅意譯，而 ｢熒光｣ 就係指顯像原理，即係塊幕後面嘅磷質受到射落幕嘅電子刺激，就會發熒光；技術上，LCD 芒嘅原理同熒光並冇任何關係。

類:顯示器
大埔

**大埔**（；）係香港新界中北部一個地方，響大埔海西面。大埔以前係鄉郊墟市同漁村，今日係新市鎮。大埔響漢朝之後都有唔少記載，皆因對出個大埔海歷年都係採珠場，係一種好珍貴產物。大埔一度係英國管治全新界中心，設有理民府。分區之後，亦係大埔理民府所在地。今時今日係大埔區核心市區。

## 地理
大埔係林村河出海之處，係一個沖積平原。起大埔新市鎮之後，面目全非，淨返一啲人工河道，好難睇出舊時地形。

## 名
大埔，學者傾向原本叫大步或者埗，步嘅係埠嘅另一種寫法，係上落船嘅地方。埔步埗埠係同音，所以可能借音寫做大埔。

現時大埔個名來流行一個傳說。話說以前大埔係個森林，陰森恐佈，所以啲人行過都要大步大步咁走，久而久之就叫大步，而讀讀下就變咗大埔。亦有傳因為呢度有野獸，要大步大步咁走。不過呢啲講法可能係以訛傳訛，無從證實。

埔字有好多解釋，平原，墟市，埠頭（埗），無論邊個都啱大埔呢個地方嘅特徵。

## 出面網頁
* 香港地方 - 地方 - 新市鎮（一）大埔
*  張國雄 (Stephen Cheung, Kwok-hung). "Traditional folksongs in an urban setting: a study of Hakka Shange in Tai Po, Hong Kong" (Archive). 香港大學, 2004年. - Information

## 參考
中山大學

**中山大學**（，），簡稱「中大」，係中國嘅一間重點大學。

## 歷史
由孫中山先生喺1924年創建，原名叫**國立廣東大學**，1925年中華民國國民政府為紀念國父孫中山先生，下令改名叫**國立中山大學**。

中華人民共和國成立之後學蘇聯，喺1952年搞咗個「全國高校調整」，有基督敎背景嘅私立嶺南大學被迫拆散，主體部分併入中山大學，個校區亦都成個畀咗中山大學。而家中山大學嘅廣州南校區就係前嶺南大學嘅校區。中大而家都重有一個叫「嶺南（大學）學院」嘅學部，佢啲系都係經濟類嘅。

### 創始人士

## 校區
中山大學而家有廣州南、北、東同埋珠海四個校區，學校面積好大，有6.17平方公里。

## 學部
* 人文科學學院：中國語言文學系、歷史學系、哲學系、人類學系
* 嶺南（大學）學院：國際商務系、經濟管理系、經濟學系、金融系、財政稅務系、風險管理與保險學系
* 國際商學院：應用經濟學系、企業管理系
* 外國語學院：英語系、日語系、德語系、法語系、英培中心、澳大利亞研究中心
* 外語教學中心：大學英語教學部、研究生外語教學部、應用英語教學部、大學外語教育研究所
* 法學院
* 政治與公共事務管理學院：政治科學系、行政管理學系、社會學與社會工作系、國際關繫學系、公共傳播學系
* 管理學院：工商管理系、會計學系、旅遊酒店管理系、市場學系、財務與投資系、管理科學系 
* 教育學院：教育科學研究所、社會科學教育系（兩課）、心理學系、體育教育系 
* 傳播與設計學院：新媒體與影視製作學系、新聞傳播學系、藝術設計學系
* 國際交流學院
* 旅遊學院
* 翻譯學院：翻譯系、商務外語系、對外漢語系
* 數學與計算科學學院：數學系、統計科學系、科學計算與電腦應用系 
* 物理科學與工程技術學院：物理學系、微電子學系、光學與光學工程系 
* 工學院：應用力學與工程系 廣東省智慧交通重點實驗室 
* 化學與化學工程學院：化學系 應用化學系 高分子與材料科學系 
* 地理科學與規劃學院：城市與區域規劃系、遙感與地理資訊工程系、國土資源與環境系（河口海岸研究所）、水資源與環境系、規劃設計研究院、旅遊發展與規劃研究中心
* 環境科學與工程學院：環境科學系、大氣科學系、環境工程系、地球科學系
* 生命科學學院：生物科學與技術系、生物化學系、生態學系 
* 資訊科學與技術學院：電子通信工程系、電腦科學系、軟件研究所、電腦應用研究所 
* 軟件學院
* 資訊管理系（直屬）
* 中山醫學院： 臨床醫學一系（長學制）、臨床醫學二系、麻醉學系、醫學影像學系、康復治療學系、醫學檢驗系、眼科視光學系、法醫學系、生物醫學工程系　
* 公共衛生學院：預防醫學系、婦幼衛生系、營養學系、醫學統計與流行病學系 
* 光華口腔醫學院
* 護理學院
* 藥學院：實驗動物中心
* 高等繼續教育學院（網路教育學院）

### 醫學
而家中山大學嘅醫學部喺2001年合併之前係中山醫科大學，非常之出名。

## 院校學者
中日戰爭陣，中山大學工學院建築工程系（華南工學院嘅前身之一）喺雲南澄江、韶關樂昌嘅坪石度分別續辦過。1938-1939年陣建築工程系主要教授有：胡德元、黃玉瑜、胡兆輝、劉英智、黃維敬、黃適、呂少懷、黃寶勳、丁紀淩。順德嘅杜汝儉先生1939年畢業留校任教，歷經咗勷勤工學院、中山大學到畀華南工學院食咗嘅時期。

## 睇埋

* 劉劍倫 - 曾經係廣州中山大學附屬第二醫院退休教授，明知自己確診沙士嘅情況下去香港，加上中共隱瞞疫情，令香港沙士疫情爆發，後來亦喺香港死咗。

## 出面網頁
* 中山大學網站

## 參考
We Are the Champions

《**We Are the Champions**》粵文直譯做**我哋係冠軍**，係皇后樂隊所唱，主唱Freddie Mercury作詞作曲，喺1977年10月7號推出專輯「News Of The World」中收錄，好多時喺世界盃同好多大型比賽都聽到。2002日韓世界盃宣傳片內面都有呢首歌，2006世界盃香港精選亦有收錄，意大利贏咗2006德國世界盃後，大會都有播呢首歌。
馬游塘

**馬游塘**，又寫做**馬油塘**，係香港藍田到調景嶺之間個山坳上面一個地方，係新界一條村。個山坳響大上托、茅湖山同五桂山三座山之間。地理上個山坳就叫做**馬游塘坳**。英國得到新界之後做過調查，地圖上初頭寫做Lau Tong，後尾就轉為Ma Lau Tong，所亦有人叫佢**馬騮塘**。馬游塘近新九龍嗰邊有舊時馬游塘水塘，係供水畀官塘（即係今日觀塘）。

馬游塘響正去將軍澳交通要道上面，呢頭最早有安達臣道，由飛鵞山腰通到魔鬼山。之後有調景嶺道。

馬游塘舊時所指嘅地域普遍認為比當今嘅大好多，包含馬游塘坳以南一路去到海邊嘅地區，即係而家嘅藍田半山到油塘一帶。1967年《香港集體運輸研究》同1970年《集體運輸計劃總報告書》嘅香港地鐵方案建議設立「馬游塘站」，位置就喺而家嘅油塘。
油塘

**油塘**（**Yau Tong**），又舊寫**游塘**，係香港一地，亦係一灣，歸入新九龍，響新九龍東南邊，藍田同三家村之間。油塘對出係個海灣，都係叫油塘，或者油塘灣、觀塘仔灣。個灣南北都係個半島，北嘅叫茶果嶺。油塘對住維多利亞港，近鯉魚門嗰邊。油塘以前係漁村同鄉郊，家下係工業區同住宅區。而家油塘更加擁有一份社區報，叫做《集油》。

## 地理

1920年代，油塘重未發展。當時油塘係灣，開口向東。灣北岸有村叫茶果嶺（Rocky Hill），以後面個山為名，山高498呎。茶果嶺村係以採石而名，係九龍四山之一。灣𡰪有條涌，由下灣山（Hai Wan）同五鬼山（Black Hill，今五桂山）山坳，直流入灣。

而茶果嶺同五鬼山山腳有谷，即係油塘通去鹹田（今日藍田）之處，以前係條又長又窄嘅田地，所以呢塊田嗰條村叫**長龍田**。家下已經係油塘邨。

灣南係三家村後山元嶺仔，比較矮，得150呎，自成一個半島。

## 史
油塘二戰前並無乜嘢發展，主要1841年英人得到香港島之後，要大興土木。附近茶果嶺同鯉魚門盛產麻石，有客家打石工聚集成村，開石賣去香港島甚至省城。不過主要活動都唔係灣內。茶菓嶺村一直向西岸伸展。其後，採石業衰落，油塘一帶並冇乜進展。

二戰後，香港逐漸回復繁榮，但油塘未有即時發展。戰後地圖所示，茶果嶺村西遷茶果嶺西岸，茶果嶺南岸原村變成官塘仔村（Kwun Tong Tsai）。因而，油塘灣又叫做官塘仔灣。長龍田村（Cheung Lung Tin）重喺度。灣北叾有Shui Tong Min O村，灣南叾村鯉魚門澳（Lei Yue Mun O）。鯉魚門澳後係嶺南新村。油塘灣南岸重有村元嶺仔（Yuen Ling Tsai）。

1950年代尾，香港政府為咗港口需要，將呢度海皮規劃畀船廠用。因為水源豐足，可以儲水，就批地畀人起木廠。除咗用地之外，計劃起鯉魚門道同茶果嶺道，北通官塘，南通鯉魚門。

1960年代，油塘已經俾政府劃做一油塘區。佢北面係官塘區，南面係鯉魚門區。因為人口壓力，香港政府喺鯉魚門道側邊起公屋，1964年開始起成油塘邨同高超道邨，重將近岸一帶起成工業區。鯉魚門道起好後，有巴士以呢區做總站。

雖然油塘喺九龍，不過紿終偏埋一邊，遠離鬧市，交通唔方便。1968年政府請嘅顧問公司有報告，建議起集體運輸系統，即係後來嘅地鐵。計劃觀塘綫一直伸到鯉魚門，重喺油塘設站。不過因為唔夠錢，冇人孭得起成個計劃。最後個計劃大規模縮減，地鐵觀塘綫通車時，係冇喺油塘設站。直至到政府要起將軍澳綫，先設返油塘站，到2002年8月通車先有得坐地鐵。

1990年代清拆重建，舊一批公屋開始拆，以新樓代替。所以有段時間人口大跌。不過經過開山劈石，大型屋邨亦相繼落成，人口大增。工業方面，香港製造業因為1980年代搬晒返大陸，已經奄奄一息，工廠大廈唔係丟空就係拆。家下油塘主要係以重建公屋同居屋為主。

## 交通
油塘主要嘅馬路係鯉魚門道，到家下都係由觀塘到鯉魚門之間嘅要道。響1967年顧問公司曾經建議起快速鐵路去油塘，會起個地鐵站響油塘邨度，不過呢個計劃一直都冇實行，直至地鐵起將軍澳綫，先至起油塘站。得意嘅係，油塘站最初計劃個名唔係叫油塘站，而係叫Ma Yau Tong Station。呢個可能係同藍田對上馬游塘混淆。不過呢個都係推測，未有文件解釋。

而家有多條巴士同小巴線以及地鐵油塘站服務油塘區嘅交通。由於觀塘一帶更加多巴士小巴來往各區，所以都唔少人選擇喺觀塘轉車進出油塘。

## 注
鹹田

**鹹田**係香港好易搵到嘅地名，通常係響河同海交界之處。因為香港山多平地少，有人會響呢啲地方開村開田。呢度開嘅田因為近海，田裏面會有水係鹹鹹地，所以叫鹹田。鹹田唔係樣樣嘢都種得，咁啱香港一帶有一種稻可以生響呢啲地方。村民就係靠種呢種稻為生。香港有唔少鹹田，所以亦有唔少村到地方以佢為名。

以前啲人識字唔多，有時就簡寫做**咸田**。到人學識多咗，就嫌呢個名唔夠文雅，唔少都改叫**藍田**。

響香港嘅鹹田：
*新九龍藍田，以前有馬游塘河水流落官塘呢個海灣。
*西貢鹹田灣，係沙灘，中間有溪流出海。今日係露營地點。
*大嶼山杯澳鹹田，近貝澳沙灘河流入海之處。
*荃灣鹹田街。
粉嶺

**粉嶺**（；）係香港新界北面一個地方。以前係鄉郊地方，家下同上水夾埋做新市鎮。現時係北區核心市區一部份。粉嶺響上水南面，和合石北面，佢東面係聯和墟。

## 歷史
粉嶺舊稱**粉壁嶺**，係條圍村來嘅。而條村北面山上面，相傳有塊白如粉嘅石壁，有靈性，所以叫座山做粉壁嶺。因為呢座山咁有靈氣，所以啲人叫佢做靈山。響英國統治新界之後，起咗九廣鐵路，重起埋粉嶺車站。之後沙頭角鐵路亦由呢度伸到去沙頭角。另外重有大埔道（今日粉嶺公路）同沙頭角公路。雖然呢帶係鄉村，但係有咗咁方便嘅交通，呢度變成附近上水、大埔同沙頭角嘅交通樞紐。所以粉嶺附近村民，就響粉嶺東面夾份起咗個聯和墟做買賣。

## 社區環境
### 鄉村
以下係粉嶺鄉事委員會組成嘅村：

其他鄉村：

### 公共屋邨
*祥華邨
*華明邨
*華心邨
*嘉福邨
*雍盛苑（同時作公屋同居屋，公屋：雍萃閣（B座）同雍華閣（C座））
*暉明邨  
*皇后山邨

### 居屋
*昌盛苑
*欣盛苑
*景盛苑
*雍盛苑（同時作公屋同居屋，居屋：雍薈閣（A座））
*嘉盛苑
*榮福中心

### 政府宿舍
*芬園已婚初級警務人員宿舍

### 私人屋苑

### 商場
* 聯和墟：帝庭軒、綠悠軒、海聯廣場、逸峯廣場
* 粉嶺站附近：粉嶺中心、粉嶺名都
* 粉嶺南：碧湖花園、牽晴間、花都廣場、華明商場

File:ImperialVillas_Shopping.jpg|帝庭軒商場
File:UnionPlaza_Shopping.jpg|海聯廣場商場
File:Fanling Centre Shopping Arcade Void 201207.jpg|粉嶺中心商場
File:Green Code Plaza Main Atrium 201604.jpg|逸峯廣場


### 宗教及歷史建築
 

File:HK_FungYingSeenKoon_FrontGate.JPG|蓬瀛仙館
File:ShungHimTong.jpg|崇謙堂
File:TinHauTemple LungYeukTau.jpg|天后宮
File:Sam Shing Temple, Fanling in March 2024.jpg|三聖宮
File:Fanling_HuangDiTemple.jpg|黃帝祠
File:SzeTakStudyHall2.jpg|思德書室
File:2022年3月 - 長山古寺.jpg|長山古寺


## 交通
粉嶺係北區交通工具其中一個出口，最主要嘅係粉嶺公路同大窩西支路，同大埔、林村連接。無論巴士定火車都係用呢兩條路出市區，而其中交通最方便嘅係華明邨同聯和墟，北區有九成巴士線都經嗰度。

### 巴士
*聯和墟：277X（港鐵藍田站）、278A（荃灣如心廣場）、278K（港鐵粉嶺站）、279X（港鐵青衣站）、A43同A43P（機場）
*華明邨：70K（上水清河邨）、73（大埔工業邨）、73A（沙田愉翠苑）、273（港鐵粉嶺站）、978（灣仔會展）
*九龍坑：271P（尖沙咀廣東道）、273C（港鐵荃灣西站）

*路過：78K（沙頭角）、79K（打鼓嶺）、270A（尖東麼地道）、270B（港鐵奧運站）、373／673（港鐵香港站）、678（銅鑼灣）、N42A（機場）、N73（落馬洲、沙田市中心）

### 港鐵
*粉嶺站
鹹鴨蛋

**鹹鴨蛋**，簡稱**鹹蛋**，係中國傳統食品。做法係用鹽或者鹽水將鴨蛋醃多日，等鹽滲入隻蛋度，同時索走入面大部分嘅水。好多嘢食會用到鹹鴨蛋，好似月餅同糉。鹹鴨蛋亦可以用來送飯。打開隻蛋時，若果個蛋黃溶溶地油淋淋就叫**漏黃**，咁嘅鹹蛋係上品。

## 第啲意思
* 話人去咗賣鹹鴨蛋，即係話人死咗。
* 話人醃鹹蛋，即係話人好耐冇沖涼。
類:醃
鹹蛋黃

**鹹蛋黃**係鹹鴨蛋嘅蛋黃，係水上人整嘅食品。鴨蛋白係整漁網好重要嘅材料，因為咁就淨低好多鴨蛋黃，水上人就會將啲蛋黃完整咁整出來，放響板上面，再響上面「審」鹽，曬乾。咁就會有一餅餅鹹蛋黃。整出來嘅鹹蛋黃就可長期保存，唔會咁易變壞。鹹蛋黃係舊時窮人家嘅食物。

鹹蛋黃故名意義，鹹食來。至簡單蒸熟佢，用來送飯。飯嘅甜同鹹蛋黃嘅鹹，甚為相配。亦可以放喺煲仔飯做餸。糭又係飯同鹹蛋黃另一種配搭。

鹹蛋黃可以整好多種食品，譬如整甜品、月餅。
羅馬尼亞

**羅馬尼亞**（）係歐洲東南部一國，東面對住黑海，西面係匈牙利同塞爾維亞，東北係摩爾多瓦同烏克蘭，南面係保加利亞，東南部都係山。首都布加勒斯特。

## 國旗

羅馬尼亞國旗係一面三色旗，由藍色、黃色、紅色三條打直嘅帶組成。佢同乍得國旗完全一樣，係世界上唯一一對完全一樣嘅國旗。

## 行政區劃

羅馬尼亞分做41個縣同布加勒斯特直轄市。

## 參考

## 出面網頁

* 
* România | Uniunea Europeană，歐洲聯盟 
* 
* 
* 
* 
* 
*
聖誕節

**聖誕節**係基督敎紀念耶穌出世嘅日子，響12月25號。雖然一直有人誤會呢一日係耶穌生日，但係近年查實，係敎會將西方原本冬至之後嘅各地風土宗敎慶祝活動，變為基督敎節日。雖然呢個係宗敎節日，但係因為呢個節日主張去祝福人，送嘢畀人，祥和，開心同家庭團聚，所以就算唔多信徒嘅地方都好重視。有人話其實耶穌係響6月出世嘅，而且唔係響公元1年，而係公元前6年。

響20世紀後期，個節日配合商業活動同好多非基督徒慶祝，宗敎氣氛已經大為轉淡。

聖誕節前一晚，即係12月24號晚叫平安夜。而之後嗰日，12月26號叫拆禮物日（Boxing Day）。

東正敎嘅聖誕節都係12月25號，不過係用儒畧曆計，目前相等於額我畧曆嘅1月7號。

喺一啲傳統宗派，例如天主教，聖誕節技術上係十二日嘅節慶，叫聖誕期，由聖誕節正日（計埋平安夜）開始，直到主顯節之前嗰日，每日有唔同嘅紀念。

## 名
聖誕節係基督敎節日，所以喺基督敎，中文名只係加咗一個 ｢聖｣ 字，等個名唔使太短；有啲地方（例如臺灣）就慣用**耶誕節**，表明係紀念耶穌。西方就有啲地方直接用一個 ｢誕｣ 字，好似西班牙文嘅  咁。

英文嘅 Christmas 係 Christ 加後綴 -mas，意思係基督慶日（或者基督彌撒），其實比較接近 ｢耶誕節｣；佢嘅簡寫係「Cmas」或「Xmas」。「X」其實係希臘字母 「Χ（Chi）」，係希臘文「基督」 （Christos）第一個字母，所以「X」係代表基督。

## 雜錦

雖然對西人來講，聖誕節係一個陪屋企人嘅節日，但香港人就成日都當佢係拍拖嘅日子，即係同情人節差唔多，所以好多人都會覺得聖誕節冇拖拍係好慘嘅。

聖誕節對流行文化都好大影響，例如好多香港嘅流行曲都同聖誕有關，咁就可以應下節，增加首歌嘅播放率。出名啲嘅「聖誕流行曲」有吳浩康嘅「又到聖誕」（2005年）、古巨基嘅「Santa Claus」（1997年）、Cookies 嘅「Merry Christmas」（2002年12月23號）、鄭伊健嘅「夜還未深」（1994年）等。

## 各地聖誕習俗
*香港聖誕文化
*日本聖誕文化

## 睇埋
*胡桃夾子，一齣以聖誕做主題嘅芭蕾舞劇。

## 參考資料
奮銳黨人

**奮銳黨人**（Zealotry；希伯來文 kanai（קנאי, קנאים））係古代後期猶太教派別之一，又叫做**狂熱派**，由社會低下層嘅無產階級、貧苦同小商販組成。喺宗教觀點上，佢哋同法利賽人一樣，強烈盼望彌賽亞來臨，但喺政治上就同法利賽人相反，佢哋認為接受羅馬統治就等同於背叛上帝，而堅決反對羅馬統治，又認為自己係猶太律法同猶太民族生活嘅捍衛者，佢哋又會去殺死一啲親近羅馬人嘅反動派，相當激進。

## 攷
膽固醇

**膽固醇**係固醇，亦係脂肪一種。膽固醇響全身嘅動物細胞膜上面都有。亦係膽汁同其他荷爾蒙主要成份。人身大部分膽固醇都係肝做出來，另有一部份係食肉，魚、奶吸收而來。膽固醇唔溶響血，佢會同脂蛋白結合，運到全身。

膽固醇係1784年響膽石裏面發現。
灣仔

**灣仔**係香港香港島北岸一個地方。北面係維多利亞港，東面係銅鑼灣嘅東角，西面係中環嘅金鐘。南面係灣仔後面嘅半山區。

灣仔響英國得到港島之後，將呢度劃做維多利亞城嘅**下環**。因為有百幾年歷史，所以呢區有好多古老建築物。至於灣仔北就係塊大填海地皮，發展成商業區，多寫字樓同酒店，香港會議展覽中心都係響灣仔北。
上環

**上環**（），香港一地，響港島北岸，屬中西區，域多厘城四環之一，北面係維港，南面係半山，東面係中環，西面係西營盤（西環）。地標有信德中心、西港城、永安中心咁，亦有唔少中資企業辦事處。因為近海，好多碼頭都響呢區，其中就有過澳門嘅港澳碼頭。

## 名
上環個環，係唐人居住區嘅叫法。上環原本叫下環，建於裙帶路村一帶。今日文咸街向西，就係唐人最初建屋地，之後皇后街，再向太平山拓展。

## 風物
上環東起急庇利街，西至東邊街，北便望海，南便去到堅道，約莫有49英畝，乃係香港開埠早期嘅旺地，居民多數係潮州冷。話明係舊區就零舍多舊嘢。摩囉街與及荷里活道通街都係古董，文咸東文咸西有好多南北行賣參茸海味。行經德輔道西、東邊街，奉旨一朕除，事關此地鹹魚欄共雜貨舖，重多過隔離干諾道西嘅米舖。

聞說荷李活道文武廟（建於1847年）同東華醫院（建於1870年），乃係開埠初期本港華人勢力標記。事緣當其時英國佬唔理唐人福址，有乜頭暈身慶都無乜符弗。多得呢兩間善舘，幫唐人排難解紛、贈醫施藥。廟祝同院長重時不時響港督面前幫唐人講說話。

開埠初期好多唐人響太平山打蠆，事關1843年港府落柯打將中環山坡唐人趕嚟呢處。據書所載，1845年嗰陣域多利城（其後改名維多利亞城）經已有唐人舖頭388間，其中太平山就有121間，可見呢處旺得幾緊要。為因人多得滯，周圍就越嚟越污糟。1894年大瘟疫，屍橫遍野。港府為此大舉清拆舊屋重建。

上環西便到督就係水坑口。古時候有條山瀾，流經家下皇后大道東出海，呢條山瀾就叫水坑口。瀾水好多龍蝦，故此對面海狗爬徑（其後改名九華徑）村民周不時揸艇嚟捉。曾幾何時，港府填海，將水坑口鋪晒石屎再起樓。瘦田冇人耕，耕開有人爭，去到19世紀尾，呢處變咗港島名流出入嘅宴會酬酢之地。當旺時，水坑口左近數埋有成十幾間酒樓，即如「宴瓊林」、「聚興樓」等等等等。當其時南北行商賈、銀號錢莊老闆、買賣地皮嘅有錢佬周不時都出入呢處，上半場傾生意，下半場就開廳踏艇尋歡作樂。故此，呢處亦曾係全港島獨一無二煙花之地。風月場所多如牛毛，其中大寨（貴格妓寨）有四間：「錦繡堂」、「歡得」、「奇花」、「新三花」。此外，私寨（低等妓寨）、煙舘同埋大檔（賭舘）都開到成行成市。其後港府於1903年大舉冚水坑口妓寨，通通趕晒去石塘咀。自此水坑口轉做正行生意，疋頭舖、糧食舖、雜貨舖再現，之不過，就冇往日咁墟撼。

## 威水史
*荷里活道係全港島第一條馬路。
*東華醫院係全港島第一間醫唐人嘅慈善醫院。

## 攷
西環 (四環)

**西環**（**Sai Wan**），原稱**西灣**，又叫**西區**（**Western District**或**Western**），係香港地名，喺香港島北岸，香港城四環之一。西環有窄義，收窄專指堅尼地城一帶，或七號差館一帶，因爲同West Point混合之故。而香港城嘅西環，東起東邊街，過西營盤、石塘嘴、堅尼地城、摩星嶺，西到域多利道，而南便係薄扶林。

## 史

早期嘅歷史唔喺咁清楚，清代嘉慶二十四年（ 西元一八一九年）出版嘅未有西環嘅記載. 

環係唐人對聚居地嘅法。

英國人北岸開香港城，唐人先後居近英人。先有中環及上環，後有下環。但當時未有西環，因爲西環未填海，只有西灣，卽係擸𢶍灣，洋名卑路乍灣。西灣有村。香港人由上環向西批地，有西營盤，有石塘嘴。之後西灣填海，伸到堅彌地城。及來英人順應唐人分法，香港城分成四環九約。西環係其中之一。

舊陣時四環中嘅西環，係港島好背嘅地方。好多中國各地船隻，泊響呢處，帶旺呢個環頭嘅咕喱同埋貨倉。第二次世界大戰之前，石塘嘴係有錢人飲宴應酬之地。

一九九七年，香港主權由英國移交中國。而香港中聯辦位於西營盤干諾道西一百六十號，同西區警署相隔一街。由於西營盤位處闊義西環，同香港政府嘅中環一對。時人亦諷之爲西環，視爲中國干政。周潤發並不同意該地叫西環，指正嗰處係西營盤同石塘咀中間。

## 風物
區內有好多舊式樓宇，即如太白台。戰前有錢唐人鍾意喺呢度打蠆，貪佢空氣好又望到海。戰後樓宇日久失修，外表殘舊。

## 交通
西環嘅堅尼地城係電車西面嘅終點。

## 註
西區

**西區**指：
;香港
*西環 (四環)，香港一個地名
*西區 (香港)，香港舊時一個政區
*西區 (選區)，2023年起中西區區議會嘅選區
;廣東
*西區 (中山)，廣東中山一個政區
;臺灣
*西區 (臺中)，臺中一個政區
*西區 (嘉義)，嘉義市一個政區
*西區 (臺南)，臺南舊時一個政區，2004年同中區合併成中西區
;日本
*西區 (堺市)
*西區 (大阪)
鐘

**鐘**亦都叫**時鐘**，係用來計算時間嘅架生。以前唔少鐘都會出聲報吓時，所以就叫做鐘。不過而家好多鐘都唔使報時，齋畀人睇時間。西洋鐘有時有分嘅行針鐘面，14世紀已經有。

## 史
### 古代
原始人單憑風雲色變、太陽光度就可以判斷時間。古埃及發現影子長度會跟著時間改變，所以發明日晷，有陽光就用到。佢哋重發現水流動有固定時間，又發明水鐘。古代中國人亦識得用水計時，名叫銅壺滴漏。

除水流計時法，中國古代民間亦有利用燃香計量法。龍舟報時更香就利用燒香儀器計時，重有鬧鐘作用。龍舟上掛幾條兩面綁著金屬球狀幼線，線下放燃香。每隔一段時間，香就會燒斷一條線，當金屬球跌落盛器，就會發出報時響鬧。燒香時計最早宋代就有記載。用更香來計算時間精度差，但係簡易，極之普及民間。據文獻記載有種香更可燒成晚，甚至一個月。

### 近代
公元1657年，惠更斯發現鐘擺頻率可以計時用，就發明第一個擺鐘。1670年英國人William Clement發明錨形擒縱器。

公元1797年，美國人獲得一個專利權同鐘有關，佢被後人視為美國鐘錶業始祖。

公元1840年，英國鐘錶匠亞歷山大·貝恩發明電鐘。

公元1946年，美國物理學家伊西多·拉比博士搞清楚原子鐘原理。兩年後，創造世界第一座原子鐘，至今都係第一先進鐘。佢運轉係借助銫、氫原子天然振動而完成，可以準確運轉300年。

18到19世紀，鐘錶製造業逐步實行工業化生產。

20世紀，開始進入石英化時期。

21世紀，根據原子鐘原理而研製、能夠自動對時嘅電波鐘錶技術逐漸成熟。

## 文化
嚮華人社會送鐘就好少見，因為喺中文「送終」唔好意頭。

## 相關

戴晌手腕上面嘅鐘要叫做「手錶」或者「錶」。

可以校來指定時間，提示人夠鐘嘅鐘，叫鬧鐘。

## 睇埋
*萬年曆
*秒錶
*自鳴鐘
香港城市大學

**香港城市大學**（簡稱：**城大**；，縮寫：**CityU**(粵拼：sit1 ti1 ju1)、**City**(粵拼：sit1 ti2)），係香港一間國際知名嘅公立研究性大學，位於九龍九龍塘。城大喺1984年創校，嗰時叫做**香港城市理工學院**（**City Polytechnic of Hong Kong**），校舍設喺旺角嘅工業貿易處大樓入邊。喺1994年升格做**香港城市大學**。

香港城市大學係八間大學教育資助委員會（教資會）轄下嘅資助大學之一，係香港同全球知名嘅國際化大學之一，注重多元化、跨文化學習同全球視野。根據QS 2026年大學排名榜，香港城市大學位列全球第63位，香港第5位，在「建校未滿50年全球最佳學府」中，更位列第4位；2020年QS亞洲大學排名榜第19位。城大由商學院、人文社會科學院、科學院、工程學院、動物醫學及生命科學院、數據科學院、創意媒體學院、能源及環境學院、法律學院及周亦卿研究生院10個學院、27個學系、41個科研中心組成，提供超過100項學士學位同研究生課程。周亦卿研究生院負責所有研究生課程嘅運作同發展，同埋提升研究生嘅學習環境。

## 大學辨識

### 校徽及象徵

為慶祝創校30周年，城大採用由香港設計師靳埭強創辦嘅靳與劉設計顧問有限公司所設計嘅校慶標誌，由城大嘅英文縮寫「CityU」同數字「30」組成，表達追求行動、進步嘅勵志訊息，其後刪除「30」字樣成為新校徽。

### 校歌（2021年版）
城大校歌由大學校歌工作小組協助發展，經校董會通過於2021年正式推出。小組由14位成員代表組成，包括管理層、教員、職員、校友、專業作曲家、指揮家、學生、城大合唱團及城大中樂團成員。城大校歌歌詞由郭位教授填詞，並由作曲家李峻一先生作曲，總共有兩個章節，分別為第一章《學研出塵》及第二章《科創入世》，兩章均設有中、英文版本歌詞。

## 參考

## 出面網頁
* 香港城市大學
* 香港城市大學專上學院
* 城大企業有限公司
鑊

**鑊**（wok）係種源於中國嘅廚具，有大有細；特徵係開口大，鑊底部分係拱起。鑊主要用嚟煎嘢或炒嘢食，但亦都可以蒸，燉，炸；係唐人地方、東亞同東南亞主要煮食架生。

傳統嘅鑊底係圓拱形，適合傳統中式嘅煮食爐，而現代嘅鑊同喺歐美賣嘅鑊就適合現代同西方嘅爐頭。

西方人亦都有類似煮食架生，叫煎 pan （烹）（Frying pan），又叫平底鑊。

## 鍛造
傳統鑊係將一塊一塊嘅生鐵放喺個凹模上面用鎚仔打成，再燒埋個手柄上去就造成。現代大量生產嘅鑊係用機啤出嚟。

由於生鐵鑊嘅表面有穩定嘅碳化層，令調味料唔易黐喺鑊上面。就算生鐵鑊喺保溫性同均勻嘅熱量分佈方面都好過普通碳鋼鑊，但佢哋對熱量吸收嘅反應較慢，熄火之後個鑊重會熱好長時間。

## 文化
中國北方人叫鑊做**鍋**，有人考證過鑊同鍋可能同源，因為咼係代表凹入去嘅嘢。不過廣東話講嘅鍋通常唔係鑊型。而閩南話就叫鑊做鼎。

【鑊】呢個字老過【鍋】。因鑊咁常用，有唔少同鑊有關嘅詞，好似：大鑊、孭鑊、黑鑊、補鑊、一鑊嘢。

## 攷
大學

**大學**（，University）係高等教育同學術研究嘅教育機構，有權限頒授學位，包括副學士學位（Associate）/高級文憑（High Diploma）、學士學位（Bachelor）、碩士學位（Master）、博士學位（Doctorate）同埋榮譽學位。

讀緊大學嘅學生統稱做大學生，可以細分為專科生、本科生同研究生三類。

## 學制
各大學系有各種學制，例如學分制。

以時間長度嚟分，大學有兩年制，有三年制，有四年制；有啲特殊啲同埋技術上要求高啲嘅學科（好似醫學）可能會有長到七八年制咁長嘅學制。

## 架構
大學一般都會包括好幾十個學系（Department），隸屬於各學院（Faculty），加埋一啲研究所、實驗室、研究生院等等。

## 各地嘅大學

### 香港
* 香港大學
* 香港中文大學
* 香港科技大學
* 香港理工大學
* 香港城市大學
* 香港浸會大學
* 嶺南大學 (香港)
* 香港教育大學
* 香港都會大學
* 香港樹仁大學（私立）
* 香港恒生大學（私立）

### 臺灣
* 國立清華大學
* 國立虎尾科技大學
* 中國醫藥大學
* 中華大學
* 清雲科技大學

### 中國
* 北京大學
* 清華大學
* 南京大學
* 中山大學
* 中國政法大學
* 浙江大學
* 華南理工大學
* 深圳大學
* 天津財經大學

### 日本
* 法政大學
* 東京大學
* 早稻田大學
* 學習院大學
* 關西大學

### 南韓
* 南韓慶熙大學
* 高麗大學

### 馬來西亞
* 馬來亞大學
* 馬來西亞國立大學
* 馬來西亞博特拉大學
* 拉曼大學 (私立)

### 美國
* 哈佛大學
* 加利福尼亞大學（有幾間分校）
* 聖母院大學

### 加拿大
* 西門菲沙大學

### 英國
* 牛津大學
* 劍橋大學

### 澳洲
* 塔斯曼尼亞大學
衞星

**衞星**（Satellite），又寫做**衛星**，係圍住行星轉嘅天體，佢嘅運行軌道係封閉嘅圈，而唔係開口嘅雙曲線（Natural Satellite）同埋人造衞星（Man-made Satellite）兩種。單純喺技術角度嚟睇，圍住恆星轉嘅行星，甚至乎圍住銀河系中心轉嘅恒星都有可能會叫做「衞星」。不過啲人經常講嘅「衞星」係指圍住行星轉嘅天體，有時亦都可能指矮行星同埋小行星。

月亮係地球嘅衞星。太陽系、木星、土星噉，都有衞星。

## 睇埋
* 人造衞星
艾賽尼人

**艾賽尼人**，(Essene, [ɛˈsin]) 中文又有人譯做**艾賽尼派**，係古代猶太教其中一個苦俢派別，艾賽尼名稱來源已經考究唔到，而根據希臘文意思係“虔誠者”。

**艾賽尼派**主要成員係以農民、牧民同埋一啲社會低下層嘅人為主，雖然佢地喺經濟上屬於低下，不過由於信仰虔誠，而成為馬卡比起義嘅主要動力，但起義勝利之後，佢哋喺經濟上都無乜改善到，反而受到當權者壓迫。之後就開始收埋自己，過一啲隱世同苦修嘅生活。

## 簡史

## 參考
Xmas

**Xmas**（亦寫作**X-mas**），係聖誕節英文**Christmas**嘅意思。

最正統嘅寫法係Xmas，而X'mas乃東亞地區誤用詞。

Xmas係代寫，並非一般人所認為嘅縮寫。 X翻譯自希臘文嘅ΧΡΙΣΤΟΣ，（譯為：*<span lang="el">Χριστoς</span>*或*Christos*，基督），新約聖經原文係用希臘文寫成嘅。

## 意思
Xmas嘅X係嚟自希臘文Χριστoς嘅第首字母X，Χριστoς則系Christos，解作基督；而mas就係攞自mass，意則係彌撒（天主教會中嘅聖餐）嘅意思，因此Xmas嘅意思就係「基督嘅彌撒」。

*Xmas*嘅首字母*X*代表了希臘字母Χ，呢個系基督嘅希臘名字嘅首字母。

有人認為X係代表基督嘅十字架，但呢個係冇根據嘅，其實只有聖安德魯嘅十字系X型嘅，基督嘅十字系T或†型嘅。

古代基督教標誌χ和χρ（Chi Rho——希臘語基督徒嘅首兩個字母）係基督名字嘅縮寫。喺很多新約原稿中，基督（Χριστoς）縮寫為X。喺牛津英語字典，呢種縮寫用法可以追溯到1551年，呢比英國殖民美洲早50年、比欽定聖經嘅完成早60年。

同時，*Xian*和*Xianity*都係基督徒同埋基督教嘅縮寫，但唔及Xmas使用普遍。

## 由來
Xmas一字傳到東亞地區（台灣、日本、南韓以及東南亞地區）。
大概係受到現代字母X字嘅影響，呢些地區嘅許多人誤以為X係Christ嘅縮寫，但因誤讀為縮寫嘅關係，開始有人習慣性地喺X後加上一撇。跟著大家睇習慣了，X'mas呢個寫法反而愈嚟愈普及，東亞地區大部份都係咁寫，約定俗成下X'mas呢個寫法變被人哋接受了，很多人到依家都仲唔知X'mas中嘅X原意係英文Christ嘅縮寫。另一個講法係可能因為某些字典會標上重音符號或音節符號，而標志重音嘅地方正正就係X之後，字典裏而便會寫成X'mas。東亞地區嘅人們誤以為字典嘅寫法係X'mas，以訛傳訛後大家也係咁寫了。

## 風格指引同禮儀
Xmas一詞畀一啲現代風格指引棄用，包括紐約時報、《紐約時報風格同用法手冊》、泰晤士報、衛報同英國廣播公司嘅指南

Millicent Fenwick喺1948年《Vogue》嘅《禮儀手冊》入面表示，賀卡中「永遠唔應該使用『聖誕節』」。[《劍橋澳大利亞英語用法指南》指出，拼寫應該被視為非正式，並僅限於重視簡單嘅語境，例如標題同賀卡。[《基督教作家風格手冊》承認過去對Xmas嘅古老同尊重，但指出拼寫永遠唔應該用於正式寫作。]

## 參考書目

## 外部連結
UST

**UST**可以係：
*香港科技大學
*TerraUSD，一種加密貨幣穩定幣
*Ust，一隻重未被發現嘅化學元素
科技大學

**科技大學**係學校名，包括有：
*南方科技大學
*中國科學技術大學
*國防科學技術大學
*華中科技大學 
*北京科技大學
*電子科技大學
*華東科技大學
*上海科技大學
*天津科技大學
*武漢科技大學
*山東科技大學
*江蘇科技大學
*陕西科技大學
*太原科技大學
*成都科技大學
*河南科技大學
*湖南科技大學
*福建科技大學
*西南科技大學
*香港科技大學
*澳門科技大學
*崑山科技大學
*聖約翰科技大學
*萬能科技大學
*醒吾科技大學
*東南科技大學
*華夏科技大學
*龍華科技大學
*樹德科技大學
*屏東科技大學
*雲林科技大學
*南臺科技大學
*朝陽科技大學
*大仁科技大學
*臺北科技大學
*臺灣科技大學
CU

**CU**或**Cu**或**cu**或**cU**可以係：

*CU便利店
*古巴嘅ISO 3166或FIPS Pub 10-4或北約國家代碼
*古巴航空嘅IATA代碼
*古教會斯卡夫文嘅ISO 639-1或ISO 639 alpha-2代碼
*.cu：CUDA軟件嘅擴展名
* 網上傾偈講拜拜用，來自。
* 銅嘅化學元素符號：Cu
## 學校
* 香港中文大學
* 香港城市大學
* 卡迪夫大學
* 開羅大學
* 高雲地利大學
* 劍橋大學
理工大學

**理工大學**（簡稱**理大**）可以係：
*香港理工大學：喺香港九龍
*澳門理工大學‎：喺澳門
*華南理工大學：喺廣州天河區同番禺區
*上海理工大學：喺上海
*東京理科大學：喺日本關東地方東京都新宿區
*岡山理科大學：喺日本中國地方岡山縣岡山市
*南洋理工大學：喺星加坡
雙子座

**雙子座**（Gemini），係家下八十八西洋星座之一。佢響天球赤道一帶，佔天球面積514平方度。地球北半球來講，雙子座係冬天嘅星座，即係冬夜會見到。肉眼可以睇到嘅星，約莫70粒到。有一到四等星19粒，即係有1等星1粒、2等星2粒、3等星4粒、4等星12粒。

雙子座喺黃道12星座排第三。

雙子座有兩粒非常之光嘅星，喺希臘神話入便呢兩粒星係一對孖生兄弟。當中較暗嘅嗰粒叫α星（北河二），佢喺望遠鏡入便睇係一組雙星（查實佢係一組**六合星**）。第啲星都比較暗。唯有γ星可以喺城市燈光下睇到。

## 歷史
雙子座形象係孖生兄弟。

雙子座係古希臘托勒密所編嘅托勒密48星座之一。

1930年冥王星就係喺雙子座嘅δ星附近發現嘅。

## 占星
占星學上屬呢個星座嘅人係喺5月21號至6月21號出世。而呢段時間出世嘅人有雙重性格，多才多藝嘅意思。

## 深空天體
雙子座入便最光嗰嚿深空天體係疏散星團M35，喺雙子座η星嘅側邊，隔地球大概有2800光年咁遠，光度5級。

## 重要主星表

## 故事
星座符號：

希臘神話入便，有對孖生兄弟叫**卡斯特**（**Castor**，星官**北河三**）同**波樂克斯**（**Pollux**，星官**北河二**），由斯巴達皇后麗達（**Leda**）生嘅蛋孵出，阿哥卡斯特嘅老豆係斯巴達國王延達瑞斯（Tyndareus），細佬波樂克斯嘅老豆係天神宙斯，波樂克斯亦因此有不死之身。兩兄弟自細一齊大，感情好好。卡斯特擅長戰術，波樂克斯精於格鬥。佢哋都鍾意冒險，其中最出名嘅係阿哥號（Argo）遠征嘅故事。兩兄弟喺嗰次遠征中係重要嘅角色。聽講話有一次海面起咗暴風雨，奧菲斯即刻企喺船側彈豎琴，向眾神祈禱。兩兄弟頭頂都出現咗一粒大星，畀咗兩人力量嚟到頂過暴風雨。佢哋後嚟就俾人奉為航海嘅守護神。

後尾，兩兄弟亦有參與第啲冒險，冇諗到俾老友出賣，卡斯特死咗，留低有不死之身嘅波樂克斯。波樂克斯向宙斯請求同卡斯特同生共死。於是乎兩兄弟有半年喺天上，半年喺人間生活。呢個故仔可能係受雙子座從冬季到春季都出現喺日落嗰時嘅天空，其餘半年唔見蹤影而啟發。

## 註

## 睇埋

* 星座
* 希臘神話
特拉普提派

**特拉普提派**(Therapeutae)又有人叫佢做“**治癒者派**”，而另有一個以女性成員為主嘅分派叫 "Therapeutridae"，係一個同艾賽尼派好相似嘅猶太教苦修派系，但成員就以社會上層人士為主。關於呢個派系嘅資料其實好有限，大都係嚟自一本叫做《論冥想生活》(亦有譯《論默念沉思生活》)"On the contemplative life"嘅書，作者係斐洛(Philo Judeaus)，但係喺斐洛寫呢本書嘅時候，呢一派已經沒落咗。

## 簡介
呢一派嘅起源已經無辦法查証，但一般認為**特拉普提派**係喺1世紀時活躍喺埃及亞歷山大城郊，呢派人嘅生活方式同紀律都好嚴，佢地認為只要一入咗社團之後就唔再屬於呢個世界，而且要將全部財產都交晒出嚟。

佢哋視智慧為主要尋求目標，而每一日做嘅嘢就係祈禱同研究《妥拉》，因為佢哋認為《妥拉》嘅文字入面隱含住一啲潛藏嘅訊息同符號，只要努力探索就可以喺入面發掘出一啲秘密教條同靈意。

## 生活
佢哋每一日嘅生活就係自己一班社團嘅人圍內互相照顧，雖然佢哋住埋一齊，不過大家都唔會干擾各自嘅生活，而且各自都有自己獨立一間房，每一間房入面都有一個祈禱同學習嘅聖所，用嚟做精神修煉。

一個禮拜六日入面，佢哋各自單獨生活，所有涉及身體嘅事，都要摸黑進行，禁酒禁肉不特止，好多人都係每兩日先食一餐，有啲重一個禮拜只食一餐。而喺每個安息日佢哋都會坐埋一齊食嘢，然後聽一啲派系入面比較資深嘅成員宣道。

## 神聖數字
**特拉普提派**相信7同7嘅平方，重有50 都係一個好神聖嘅數字，所以每 50 日就會通宵唱聖詩、講道同共餐，之後守夜祈禱

## 影響
**特拉普提派**同艾賽尼派嘅苦修方式，同埋佢哋嘅社團同修道院組織形式，都喺之後嘅基督教修道院系統嘅原型。

## 參考


* 猶太教小辭典 -上海辭書出版社 ISBN 753261241


## 相關網頁
*斐洛,《論冥想生活》節錄(英文)：
*The Therapeutae and Christianity
*Buddhism and the Therapeutae
哈迪斯 (香港)

美國連鎖快餐集團**[[哈迪斯|哈迪斯]]**（Hardee's）喺1991年進軍香港快餐市場，當時係恆基兆業發展向美國嘅哈迪斯總公司喺1990年購買特許經營牌照嘅項目，由恆基兆業同李兆基大仔李家傑間非上市公司仲宏投資有限公司經營。

哈迪斯全盛時期有成25間分店，提供比另一間美式連鎖快餐店麥當勞多嘅快餐選擇。

## 食品
香港哈迪斯以賣炸薯圈、炸雞同蘑菇飯為主打。

## 競爭對手
香港哈迪斯嘅主要競爭對手，係以同類快餐食物為主嘅肯德基同麥當勞為主。

## 全線執笠
哈迪斯喺香港業務嘅自1990年代尾開始日漸萎縮，坊間曾多次盛傳香港哈迪斯就嚟全線結業嘅消息，但係喺2006年10月俾香港哈迪斯嘅發言人否認。2006年哈迪斯陸續結束大部份分店，單喺2006年11月底同12月就結束咗荃灣分店同灣仔道旗艦店。2006年12月28號，剩低嘅中環皇后大道中分店同馬鞍山最後兩間分店全線停業，哈迪斯全面退出香港快餐市場。

餐廳發言人話，由於同美國哈迪斯傾唔掂個經營權，加上租金成本上升，令經營困難，所以決定執笠。

## 執笠之後
2014年愚人節，網上傳出哈迪斯即將重返香港，最後證實係愚人節流料。到2016年5月，有飲食媒體問哈迪斯總部會唔會考慮重返香港市場，對方回覆態度都算係正面，話如果搵啱投資者就有機會重返香港市場。

## 參考

## 睇埋
*哈迪斯
哈迪斯

**哈廸斯快餐店**（Hardee's）係美國主要嘅快餐集團，分店多數喺美國東岸、南部同東南部一帶。1960年喺美國北卡羅來納州創立，透過特許經營嘅形式急速擴展，直到2006年喺美國有接近兩千間分店。哈迪斯目前由Carl's Jr.快餐店嘅母公司CKE Restaurants所擁有。

哈廸斯喺1990年代開始進軍海外市場，曾經喺德國、澳洲、埃及同埋多個亞洲、中美洲國開分店。不過家下只係喺中東有分店。

## 嘢食
*蘑菇芝堡
*煙肉芝堡
*牛仔芝堡
*黑椒粒粒雞意粉
*蘑菇飯
*炸薯圈
*炸雞
*三藩市芝堡
*西部牛仔飯
*薯條

## 睇埋
*哈迪斯 (香港)

## 出面網頁
*哈廸斯
客家話

**客家話**（；客家白話字：**Hak-kâ-ngî**）係屬於漢藏語系漢語族嘅聲調語言。呢種語言主要分佈喺中國南方嘅廣東東部、江西南部、福建西南部、廣西中南部同埋台灣、毛里裘斯、東南亞嘅部分國家或者地區，範圍相當之闊。

## 註
2006年恆春地震

**2006年恆春地震**，發生喺2006年12月26號 UTC 12點25分（當地時間20點25分）。震央位於北緯 21.89 度、東經 120.56 度、即係台灣中央氣象局屏東恆春地震站偏西南方 22.89 公里嘅呂宋海峽（巴士海峽）海域錄得黎克特制6.7級、深度21.9公里嘅地震。而日本氣象廳、太平洋海嘯警報中心、香港天文台將呢次地震嘅規模定為黎克特制7.2級。美國地質調查局就定為7.1級。台灣中央氣象局副局長辛再勤表示呢次地震係台灣西南外海百年以嚟錄得最強嘅地震。

呢次地震除咗喺台灣造成人命傷亡同建築物損毀外，更加整斷咗幾條海底電纜，導致東亞區內嘅互聯網、國際電話服務受阻，經濟損失難以估計。

## 參考

## 出面網頁

* 美國地質調查局地震報告

 
類:21世紀地震
類:屏東縣
精英大師

**精英大師**（Silent Witness），係一隻香港賽馬馬匹，喺2002到2005年間，曾經17連勝因而成為香港短途馬王，亦係告東尼練馬師生涯嘅代表作。

## 簡歷
精英大師係一隻澳洲馬，1999年10月1號出世， 2002年12月26號第一次出戰沙田馬場一千米賽事，就已經跑第一，而且全程唔使鞭。2005年4月24號，當佢喺一場本地二級賽1400米贏咗**女皇銀禧紀念盃**冠軍之後，就打破咗美國九十年代馬王「雪茄」嘅16連勝紀錄，而以連續17場跑第一成為短途馬王。

不過喺2005年5月14號，精英大師第一次跑千六米冠軍一哩賽，結果俾牛精福星以短馬頭位破咗佢連勝紀錄。

而之後喺2005年6月5號參加日本安田紀念賽千六米賽事，喺日本東京競馬場入面，佢亦只係屈居第三。

喺同年10月2號，精英大師同另一匹香港馬好望角一齊出戰日本短途錦標，喺日本中山競馬場，終於贏返第一，係佢第一次喺海外勝出。始終短途先係精英大師嘅世界。

## 短途錦標系列
喺2003年至2004年期間，精英大師包辦晒**洋紫荊短途錦標**、**百週年紀念短途盃**同埋**主席短途獎**（合共六場本地一級賽），係首匹可以兩度包辦**短途錦標系列**三關頭馬嘅馬。

之但係喺2006年2月26號，精英大師試圖衞冕第三次香港短途馬，但喺**百週年紀念短途盃**只係跑第七，令好多人失望，同年3月26號喺**主席短途獎**跑第三，4月15號嘅**女皇銀禧紀念盃**跑第二。

## 健康問題
其實精英大師自從喺日本中山競馬場參加完**日本短途錦標**之後，佢嘅健康問題已經成為馬迷討論焦點，好多人認為佢已經再跑唔返，雖然間唔中都有啲迴光返照嘅情況，例如喺2006年4月15號**女皇銀禧紀念盃**入面，喺好多人睇淡嘅情況之下跑第二，但之後喺5月9號挑戰冠軍一哩賽，就得第九。

自從贏咗**日本短途錦標**之後，佢已經好耐冇跑過第一，而好多人都認為係同佢健康有關，而精英大師嘅健康問題亦令馬迷關心。

經馬會首席獸醫確認精英大師嘅後蹄球節骨有磨損同埋發炎情況。

## 退役
由於關節衰退，馬主施雅治伉儷同練馬師告東尼商量過之後，認為對於一隻七歲馬嚟講，呢啲關節問題嘅影響可以好大，為咗唔想佢咁辛苦，所以決定精英大師喺2007年2月4號跑埋場百週年紀念短途盃之後宣佈退役。

但佢最後一役只係跑尾二，雖然係咁，但喺佢行沙圈時，全場馬迷都為精英大師呢場最後一役歡呼同拍掌，馬主施雅治重感動到當場喊咗出嚟。

退役之後，精英大師將會運去澳洲墨爾本市外一個專為各地馬王而設嘅牧場頤養天年。而馬會亦喺2007年2月25號為佢舉行退役儀式，並最後一次踏足沙田草地。係首匹可以行入賽道嘅退役馬。

## 倒貼賠率
由於精英大師喺短途賽嘅成績幾乎係無敵，令佢每次出賽都成為大熱門，獨贏賠率試過去到最低嘅10.5蚊，可以話中咗都蝕水，而由於太多人中，亦令馬會蝕水130萬。

不過由於精英大師嘅名氣，馬會亦唔介意蝕水，當係宣傳都好，事實上馬會亦成日用精英大師嚟宣傳，當有精英大師出賽，馬會都會大賣廣告，甚至喺廣告入面話：「精英大師威，即係香港人威」。又為佢起咗個網站，令佢成為香港第一匹有網站嘅馬。亦因為咁，鄭中基就有一首單曲係唱好精英大師，叫做《精英》。

2009年11月，為咗慶祝香港賽馬會125周年會慶，精英大師嘅銅像特登被放喺沙田馬場嘅公眾棚廣場，之後永遠擺喺嗰度。

## 馬匹資料
馬主：施雅治、費葆奇、施冠駒同埋Teresa Marie da Silva

### 血統


## 註

*喺每場比賽前馬匹都會喺沙圈踱步畀馬迷睇。沙圈喺馬會官式叫法應該係「亮相圈」，不過呢個叫法只用喺馬會官方嘅印刷品同網頁上，連電視評馬人同馬經都一樣將「亮相圈」叫做「沙圈」。


## 參考




## 相關網頁
*精英大師官方網站
*精英大師資料（馬會網頁）
高爾斯知識產權報告

**高爾斯知識產權報告**（**Gowers Review of Intellectual Property**）係英國一次獨立嘅知識產權評審，為期2005年12月到2006年12月。2005年12月2號財政大臣白高敦委任高爾斯（Andrew Gowers）主持呢次評審時，高爾斯啱啱退出《金融時報》。

2006年10月29號，有報導話呢次評審建議，抄緊音樂碟畀自己聽，例如抄落digital audio player道，應該合法化。

2006年11月27號，有報導話呢次評審建議，錄音嘅保護期唔應由現有嘅50年延長。British Phonographic Industry同埋一啲常見嘅音樂人，如Cliff Richard同Ian Anderson，曾游說人，想延長保護期到95年，同亞美利堅合衆國睇齊；另一啲音樂人，如Blur嘅Dave Rowntree就相反。高爾斯知識產權報告發現英國嘅創造力無受呢樣差異影響。

報告結論喺2006年12月6號發表，作為財政大臣年度預算前報告之一部。12月7號，金融時報登咗成版廣告話：「畀啲音樂人個公道：我哋呼喻聯合王國政府支持延長錄音版權。（*Fair play for musicians: We call upon the UK Government to support the extension of copyright on sound recordings*）」，其下有過4500位音樂人簽名，包括一啲已經死咗嘅http://www.lessig.org/blog/archives/003628.shtml。

## 連出去

* , 最後報告。
* Gowers Review of Intellectual Property, 陛下財政部。
* Gowers review of intellectual property, 英國專利局。
* Response to the Gowers Review of Intellectual Property, British Academy, 2006年4月19號。
* , Open Rights Group press briefing, 2006年11月7號。
* Intellectual property rights to be reviewed in UK, *[[The Register]]* (syndicated from *OUT-LAW*), 2005年12月5號。
* Copying own CDs 'should be legal', BBC 網上新聞, 2006年10月29號。
* No copyright extension for songs, BBC 網上新聞, 2006年11月27號。
* Musicians sign copyright advert, BBC 網上新聞, 2006年12月7號。
摩西誕辰日

**摩西誕辰日**節係喺亞達月第二日，相傳呢一日除咗係摩西誕辰日，同時亦係摩西死忌，所以成為記念摩西嘅日子。

正統猶太教徒都會喺呢一日禁食一日，又會喺屋企點一日蠟燭，然後就讀《妥拉》入面關於摩西死嗰陣嘅章節。

而喺而家嘅以色列，呢一日又正式定咗做以色列陣亡將士紀念日。

## 參考


*猶太教小辭典 -上海辭書出版社 ISBN 753261241
茅招

**出茅招**、**出術**、**出蠱惑**、**超技術**，即係喺比賽或大型題目測試入面用唔正當、唔公平嘅方法或陰濕、揦拃手段獲得優勢或者利益。

好多時用茅招會犯規。例如足球界入面嘅踢波插水、賣老抽行為。喺遊戲界入面，PC版遊戲嗌佢做「修改器」；PSP或3DS、PS4、Wii系列產品嗌佢做「金手指」；網遊界嗌佢做「外掛」；舞臺表演界對白時搞嘅臺前出大貓紙對白提水；歌唱大賽入面出現用咪咀或幕後代唱；拍戲時要求拍驚險鏡頭但演員怕死時，搞出電腦特技、剪接、替身演出，俗稱「糊佬嘢」；學生考試唔識答試卷請槍作答等行為。

## 狹義詞
#**出貓**：大概只適用於學校嘅現場測驗及考試等場合，語氣有啲兒戲……
#**出千**：通常攞嚟形容賭錢時嘅行為，帶濃厚狡猾意思……
## 睇埋
*整蠱
*蠱惑仔

## 攷
妥拉節

**妥拉節**（Simchat Torah [שמחת תורה]）係猶太人慶祝**西姆哈斯《妥拉》節**，又叫做“轉經節”或者**歡慶聖法節**（Rejoicing of the law），呢日喺住棚節最後一日，即係提斯利月第22或者24日。以西曆計2006年嘅**妥拉節**就喺10月15號。

## 學習妥拉周期
猶太人為咗保証可以喺一年之內讀完全本《妥拉》，於是佢哋就根據猶太教曆，將《妥拉》分成一個個段落，然後根據呢個編排每日誦讀，用一年就可以讀晒本《妥拉》。

而**西姆哈斯《妥拉》節**就係啱啱讀完《妥拉》最後一部份申命記嘅日子。

不過為咗表示對學《妥拉》嘅熱忱，喺讀完申命記之後，又會立即開始讀《妥拉》第一部份嘅創世記第一篇章節，換言之，**西姆哈斯《妥拉》節**係學習《妥拉》一年終結，亦同時係學習《妥拉》一年嘅開始。

## 慶祝
**西姆哈斯《妥拉》節**係一個喜慶節日，呢一日猶太人都會去猶太教會堂參加慶祝儀式，傳統上男女老少都會唱住歌咁去到猶太教會堂，然後好隆重咁喺約櫃拎本《妥拉》出嚟，又唱歌又跳舞，佢哋會圍繞住猶太教會會堂，又唱歌又跳舞咁行十個圈作為慶祝

喺美國，猶太人會拎住本《妥拉》係猶太教會會堂跳舞，又會派一啲印住**西姆哈斯《妥拉》節**嘅旗畀啲細蚊仔，等佢哋拎住支旗喺猶太教會會堂付近周街走。

而喺以色列，呢一日更加唔止喺猶太教會會堂慶祝，好多人喺城市廣場度狂歡，個個拎住本《妥拉》喺條街度跳舞，好熱鬧㗎。

## 參考
修殿節

**修殿節**（Hanukkah [ חנוכה]），又叫**獻殿節、光明節、燭光節、馬卡比節、哈努卡節**，呢日喺猶太曆嘅基斯流月第25日一路到提別月第二日，一連八日慶祝呢個節日，紀念馬卡比光復猶太地同聖殿。

呢日即係大約喺西曆11月至12月期間，以2006年計就喺12月15號日落至12月23號，而2007年就會喺12月4號一路到12月12號。

## 背景
公元前 165 年，塞流古王朝既安提阿古四世率軍入到耶路撒冷，強行推行希臘化，佢哋攻入猶太人嘅聖殿，喺入面安放宙斯神像，立宙斯祭壇，又喺宙斯壇上獻猶太人認為唔潔淨嘅豬畀宙斯，又迫猶太人食豬肉。對於猶太人嚟講，呢啲行為全部都係嚴重褻瀆，咁搞法令猶太人焮過火屎，於是激起咗猶太人反塞流古王朝起義。

於是，一個叫哈斯蒙尼（Hasmonean）嘅祭司家族就發起反抗，最後喺哈斯蒙尼領袖馬卡比長達二十二年嘅抗爭之後，終於起義勝利。建立咗猶太人獨立時期嘅哈斯蒙尼王朝。之後馬卡比就下令整返乾淨聖殿，整返走晒啲異教嘢，重建返猶太人嘅祭壇。

但係馬卡比士兵因為起義而慶祝唔到住棚節，於是就整呢個節日出嚟補返數。另外又有一個傳說咁話，喺起義成功之後，猶太人要執返正個聖殿，但點知無油點燈，得返一細罐，一日唔夠就點晒，整又整唔切買又買唔切，但竟然有奇蹟發生，呢一細罐一點就點咗8日，啱啱好夠時間喺以色列北部加利利買油返嚟，因為咁呢日就一連慶祝8日。

## 習俗
一到咗修殿節，猶太人都會喺屋企放一個叫做「九臂燭臺」（Chanukkiyah）嘅金燈臺，不過九臂燭臺同猶太教傳統金燈臺有啲唔同，傳統金燈臺點7支蠟燭，而九臂燭臺就點9支蠟燭。

九臂燭臺係一個可以點九支蠟燭嘅燈臺，而中間一支特別放得高小小。喺修殿節嗰陣，猶太人會喺八日慶祝入面嘅第一日先點着佢最高一支蠟燭，因為呢一支叫做「仆人」，然後用呢一支燭燈嚟點另外8支，每日點一支，8日點晒9支。

喺修殿節第一日，猶太人會去猶太會堂一齊唱詩。之後會請晒啲親戚朋友返屋食晚餐，晚餐前要先點蠟燭。傳統上呢餐會有啲特定食品例如土豆絲餅，用嚟記念上帝嘅神蹟。

晚餐之後，啲細路會玩一樣類似一種陀螺咁樣嘅玩具叫做Dreidel，如果喺以前，大人重會拎啲錢畀啲細路，呢啲錢叫做哈努卡錢（Chanukkah geh），同時又會畀一啲硬殼果細路，但係而家已經改為送禮物畀細路，每日送一份，總共送8份。

## 睇埋
* 馬卡比起義

## 註

*  喺大部份中文猶太教或者以色列歷史、文化嘅書，都將 Hanukkah 譯做「修殿節」，另一個比較多人用嘅譯法，係跟發音譯做「哈努卡節」，例如黃陵渝寫嘅《猶太教學》（ISBN 7801152999），即台灣版嘅《多難之路-猶太教》，就跟音譯做「哈努卡節」，但內文亦有用「修殿節」，不過跟音有另一個譯法叫做「漢努迦節」，所以無一個比較一致嘅音譯，除此之外，上海辭書出版社出嘅《猶太教小辭典》（ISBN 753261241）就譯做「獻殿節」，不過普遍計都係以「修殿節」最多人用，所以呢度就揀咗「修殿節」做 Hanukkah 中文標題

*  馬卡比（Maccabees）原名應該叫「猶大」（Judah 或者 Judas），馬卡比係佢嘅外號，意思係「錘仔」，不過多數史書都將呢次起義稱呼做馬卡比起義（Maccabean revolt），而佢亦寫過一本經典叫《Book of Maccabees》，所以馬卡比就變成佢正式嘅名


## 參考


* 猶太教學 當代世界出版社 ISBN 7801152999
* 天擇-猶太人的故事 臺灣商務印書館 ISBN 957051695x
廣東系

**廣東系**或**廣東民系**就係指廣東、廣西以及港澳以廣東話做母語嘅一班人。

## 參考
*http://www.bocach.gov.tw/downfile/web_pub/booksale/36culture-1.pdf
錫亞琴冰川

**錫亞琴冰川**（，），響東喀喇崑崙山脈，大約位置係。渠係喀喇崑崙最長嘅冰川，亦係地球極地以外第二長嘅。渠發源自中國邊境海拔5753米嘅，去到渠海拔3620米嘅。

錫亞琴冰川之北係中亞同印度大陸嘅分水嶺。條冰川被西邊嘅 Saltoro 山脊同 東邊嘅喀喇崑崙主脈夾住。 Saltoro 山脊由北邊中國邊境嘅喀喇崑崙山脈 Sia Kangri 峰發起，渠嘅脊梁由最低 5450米 高到 7720 米。 其主要山凹，由北到南，有：Sia La （5589 米）, Bilafond La （5450米），Gyong La （5689 米）。

## 衝突地區

條冰川位於印巴相爭嘅喀什米爾地區。嗰道冬季平均落雪10.5米，温度低至攝氏 -50 度。 個名錫亞琴嘅意思係「野玫瑰之地」；有啲人話渠指條冰川下面個山谷道好茂盛嘅喜瑪拉雅山野花，特别係嗰啲生喺石上面嘅有刺嘅植物。呢道係世上最高嘅戰場；印度 同巴基斯坦自從1984年4月13號就間唔中喺道打來打去。兩國長期係呢撻6000米以上嘅山區駐軍。呢道啲喺典型嘅山區戰事。條冰川啲冰融咗後，流入奴勃拉河(:en:Nubra)，之後流入希約克河 (:en:Shyok River)，再流入印度河。 呢啲水係印度河嘅一支重要水源。全球變暖令到呢啲喜瑪拉雅冰融得從未見過咁快，後果可能好嚴重。

錫亞琴之爭源自地圖： 喺座標NJ9842之後啲疆界就嘜得唔清唔楚 。1949年嘅 卡拉奇協議 同 1972年嘅 Simla 協議 都無清楚指出邊個控制條冰河，只係話由 NJ9842 點開始，條邊界 「自此向北面啲冰川("thence north to the glaciers")」 咁樣延伸。但 1960年代同1970年代時，亞美利根合聚國防制圖局（* Defense Mapping Agency*） (而家變咗做國家地空情報局 [*National Geospatial-Intelligence Agency*]) 毫無法律或任何邊界文書根據咁就喺渠地啲公開嘅、畀飛機師睇到嘅地圖（*maps available to the public and pilots*）畫咗條國界，由 NJ9842 伸向東東北中國邊境嘅5534米（18136英尺）嘅喀喇崑崙凹。  衆多政府同埋私家製圖者就跟住咁劃，變相送咗嗰 2700 平方公里嘅錫雅琴地區畀巴基斯坦。印度政府同軍方見到咁樣......  1984年以前巴基斯坦軍同印度軍都無長駐呢區。

## 打

1970 年代 同早期 1980年代時有幾支登山隊經巴基斯坦政府批淮，登咗錫雅琴地區幾座高峰；咁樣加強咗巴基斯坦稱主權嘅理據。 1978年，印度陸軍上校N. Kumar 組織咗次軍事考察，去到啲 Teram Kangri 山峰 (呢啲山峰係中國邊境，落喺由 NJ9842 向正北劃嗰條線以東少少)作回應。1982年，Joydeep Sircar 喺加爾各塔份《電報》(*The Telegraph*)上首次公開指出有衝突可能；1984年，哩篇文以《山政》 "Oropolitics" 為題倫敦出現喺《阿爾卑斯誌》(*Alpine Journal*) 道。1984年4月13號，印度發動「雲使行動」**([[:en:Operation Meghdoot]]** (其名來自梵文劇之神聖雲使)，派其陸軍 Kumaon 團 同埋 空軍 去啲冰川地區；巴基斯坦軍旋即回應；咁兩隊人就玩鬬快上山頂。 幾日內，印度軍登上多數Saltoro 山脊高地， 領先巴基斯坦軍差唔多成個星期，從而控制冰川區大部。北部兩個山凹 - Sia La 同 Bilfond La - 好快就被印度揸住。 喺渠部回憶錄，現任巴基斯坦總統Pervez Musharraf將軍話：巴基斯坦輸咗差唔多成 2,331 平方公里（900平方英里）土地。TIME 話印度獲得近1,000 方里嘅巴基斯坦稱地。 此後巴基斯坦試過幾次趕走啲印度軍，但無乜結果。其中最為人知者係1987年 Pervez Musharraf帶咗隊該區新成立嘅特别服務組(*Special Services group (SSG)*)突擊隊嗰次。渠地喺Khapalu 組織咗 一隊八千員嘅特别駐軍，其直接目標係奪取 Bilafond La，但肉搏咗一大輪，巴基斯坦軍仍被印度軍打回原地。 印度下級軍官（*[[:en:JCO|Naik Subedar]]*）Bana Singh係唯一喺錫雅琴靠打真軍獲得Param Vir Chakra ---- 印度最高勇氣勲章（gallantry award） ---- 者；渠日光日白響6700米高峰 襲擊並奪得一座巴基斯坦睄崗 ---- 而家就叫做 Bana 崗。

其後巴基斯坦亦喺1990, 1995, 1996 甚至 1999年初（Lahore 峰會之前）試過收復失地。1995年巴基斯坦 SSG 嘅攻勢死傷咗 40 人，但位置上乜都無變。

## 現況

印度軍隊控制成條錫亞琴冰川 同 冰川之西 Saltoro 山脊三個主要山凹： Sia La, Bilafond La, and Gyong La，佔高地優勢。 Gyong La (Pass) 位於北緯 35-10-29, 東經77-04-15；印度控制嗰點。巴基斯坦控制 Gyong La 西南五東里外嘅下游山谷。越來越多人叫印度軍同巴基斯坦軍扎住嗰條線做「實際地面位置線」(*Actual Ground Position Line (AGPL)*).
巴基斯坦軍一直上唔到 Saltoro 山脊，印度軍亦都唔敢放棄佢地啲制高點。2003年相方停火。此前每年死係天氣嘅士兵都多過死喺對方手上者。雙方夾埋失去咗 2,000 員，其中主因係凍傷、雪崩 同其他複雜問題。 雙方係冰川上共有 150 站睄崗，各國共有約 3,000 員士兵。印度同巴基斯坦官方話渠地喺呢道每年各用咗3百萬 同 2百萬蚊。 印度喺條冰川上，海拔6400米嘅 Sonam 度 起咗撻世界最高嘅直升機坪。印度係條冰川上裝咗世界最高一座電話亭。 雙方都想撤出呢道，但自從1999年嘅Kargil War，其中巴基斯坦派員越過控制線滲入印度軍空置嘅崗位，印度就唔再打算喺正式確認界線之前撤走。
布圖Benazir Bhutto做緊巴基斯坦總理時 去過Gyong La 西面之地。其後2005年6月12號，印度總理Manmohan Singh去咗嗰道探吓，呼喻和平解決呢道問題。此前一年，印度總統Abdul Kalam亦去過嗰道一遊。印度嘅Jet Airways打算辦條包機航線(*chartered service*)去最近冰川嘅機場--Thoise 空軍基地，以服務軍方為主。巴基斯坦國際航線(PIA)每日都接遊客同山友去Skardu----上K2嘅中轉站；K2 位於錫雅琴地區西北 33 千米。但有時啲天氣會禁飛呢啲機。

## 睇埋
* 山區戰事

## 參攷

* Analysis: Peace may return to Siachen - 華盛頓時報

## 出面網頁

* Blankonthemap 北喀什米爾網
* 外面啲講錫雅琴戰場嘅雜誌文
* BBC新聞：Nuclear rivals in Siachen talks 2005-05-26
* Siachen - A War for ice - 紀錄錫雅琴之爭嘅得獎片
天后

**天后**所指的可以是：

* **[[媽祖]]**嘅別稱，為中國沿海地區、臺灣、東南亞沿海華裔居民普遍信仰嘅海神。
* 位於香港灣仔區東部嘅**[[天后 (香港)|天后]]**區。
* 香港區議會選區**[[天后 (選區)]]**。
* 位於香港地鐵嘅**[[天后站]]**。
* 對於傑出女歌手嘅褒稱。
* 希臘神話中嘅**[[赫拉]]**。
* 羅馬神話中嘅**[[朱諾 (神話)|朱諾]]**。
* 中國歷史中嘅武周朝女皇帝**[[武則天]]**。
人馬座

**人馬座**（），又叫**射手座**，係家下八十八西洋星座之一。佢響天球赤道一帶，佔天球面積867平方度。地球北半球來講，人馬座係夏天嘅星座，即係夏夜會見到。肉眼可以睇到嘅星，約莫115粒到。有一到四等星20粒，即係有2等星2粒、3等星8粒、4等星10粒。

人馬座位於黃道十二星座排第九。

## 占星
喺占星學嚟講11月22日至12月21日出世嘅人屬於人馬座。

## 歷史
人馬座係古希臘托勒密所編嘅托勒密48星座之一。

## 故仔

話說，喺希臘北部**帖撒**（Thessalia）山地住咗一班**人頭馬怪物**（Centaur）。人頭馬怪物上半身似人，下半身似馬。佢哋大多喺山野上周圍跑，舉止又粗魯、野蠻，唯獨係**奇龍**（Chiron）例外，佢唔單止好有禮貌，重精通音樂，醫術，同埋打獵。聽講係太陽神阿波羅同佢個妹－月亮女神阿蒂蜜斯傳授畀佢。

奇龍住喺洞穴，栽種草藥救助病人，重代人扶養孤兒。依啲孤兒包括指揮**阿哥號**（Argo）遠征隊嘅**積遜**（Jason），希臘名醫阿伊斯古拉普斯（Aesculapius）同特洛伊戰爭中嘅勇士**亞吉力**（Achilles）等知名人物。

但唔好彩，好多人頭馬怪物（包括奇龍在內）都中咗另一位英雄海克力斯（Hercules）誤射嘅毒箭，一個一個死去。天神宙斯為咗紀念奇龍，就將佢拉弓準備射箭嘅形象，掛喺天上，成為人馬座。聽講因為古撒利人大都善於騎馬同狩獵，所以先有依個神話。

而另一種人頭馬怪物，就變成另一個星座：半人馬座，就係初夏傍晚可以喺南方地平線上見到嘅星座。佢哋表現出手持長槍刺殺左邊嘅狼（即係豺狼座）嘅姿態。

## 註

## 睇埋
* 黃道
古琴

**古琴**係中國樂器，有三千幾年歷史。古琴本來叫「**琴**」，但今時今日有好多樂器名都用「琴」字（例如鋼琴、揚琴、胡琴、小提琴），所以加個「古」字。

家陣古琴有七條絃，不過古代絃數唔同；喺古書記到有五、六、九、十、甚至幾十條絃左右。到咗魏晉南北朝，絃數同埋具體都決定咗。但因為古琴喺呢幾百年來流行度衰退，所以冇咁多人知道真正嘅古琴係點樣睇，令到人撈亂古琴同埋古箏兩個唔同嘅樂器。
窩利

**窩利**（Volley）可以係：
*窩利 (足球)，即係足球凌空射門
*上網 (網球)，網球嘅窩利
## 睇埋
*排球（Volleyball）
謝林點

對策論入面，謝林點（**Schelling point**），又叫**焦點**（**focal point**）係場遊戲嘅一種解（*[[:en:solution concept]]*），而因為渠睇落好自然，又或者有啲突出，所以經常被缺乏溝通嘅參與者揀中。美國經濟學人謝林（*Thomas Schelling*）喺‧渠本《*The Strategy of Conflict*》（1960）道提出呢樣概念。本書五十七頁中間道，謝林話：「...每參與者期望 對方期望 渠嘅期望 點樣被期望 嘅焦點。 ..."...some focal point for each person’s expectation of what the other expects him to expect to be expected to do...」後來啲人叫呢種焦點做謝林點。

考慮一簡單例子：攞四個格仔畀兩個互不相干、無得溝通嘅人睇，叫渠哋每人揀一格；如果兩人揀埋同一格就有獎。四格中三格藍，一格紅。咁好多時渠哋都會同揀紅色一格－－雖然紅色格比起其他格無優勝之處：只有一方可以肯定對方會揀呢格，呢格先至算係「啱」嘅 －－但我哋無咁假設過。但係呢格最突出（*salient*）、最明顯，所以多數人會揀呢格，而呢種策略亦經常成功。

謝林用以下問題（五十六頁）解釋呢樣概念：聽日你要喺紐約市見個陌生人－－唔知邊個，雙方都要斷估。你會幾點鐘去邊揾渠？呢樣係種座標遊戲，其中每一點都係平衡解。謝林揾咗班學生來問，發現最常見嘅答案係「正午，中央車站」（*noon at Grand Central Station.*）中央車站嘅 *payoff*無特别多，但嗰道有相會嘅傳統，提升咗渠嘅突出性（*but its tradition as a meeting place raises its salience*），所以成為一粒自然嘅謝林點。

## 參攷
* Schelling, T. C. (1960). The Strategy of Conflict. Cambridge, Massachusetts: Harvard University
制高點

係地形上一點，比周圍高而有利戰術。例如山頂、大廈天台，總之要高過敵人。

由高打低嘅好處有：士兵郁得快啲，無咁快攰，掟嘢（矛、石頭等）亦都掟得遠；指揮員企得高睇得遠、視野闊，方便戰術調動。

好斜嘅、多石嘅地型，例如山簏（*mountain sides*），可以阻擋坦克同裝甲運兵車，或者以前啲騎兵同戰象。例如喺阿富汗--蘇聯戰爭裏面，啲阿富汗鬥爭者（:en:mujahideen）遊擊隊佔據阿富汗山區，就唔怕蘇聯軍啲機動師。蘇聯軍侷住要倚靠啲直升機支援，但直升機會成為美國畀嘅FIM-92 刺針地對空飛彈嘅目標。高地勢同地對空飛彈保護啲鬥爭者，任佢哋打游擊而唔怕覆沒。

1423年 Battle of Horic道，Taborite 士兵搶佔高地，逼Utraquist 騎兵落馬同佢哋打，亦減弱佢哋啲火炮。Taborite 兵最後一衝落山殲滅埋Utraquists 餘部。

但係高地唔一定好。中國嘅三國時代，街亭一戰，蜀漢軍佔山頂，被魏軍喺山下面包圍，斷水斷糧、供應同埋救兵，最後大敗，而北伐亦係咁先。

## 睇埋
* 山地戰
大學站

**大學站**可以指：

* 香港港鐵嘅**[[大學站 (東鐵綫)|大學站]]**，位於新界沙田馬料水香港中文大學附近；
* 香港港鐵同建議緊嘅南港島綫西段嘅**[[香港大學站]]**，位於香港島中西區石塘咀附近，鄰近香港大學；
* 日本松浦鐵道西九州線嘅**[[大學站 (松浦鐵道)|大學站]]**，位於九州長崎縣佐世保市川下町，鄰近長崎縣立大學。
車公廟站

**車公廟站**可以係：

*港鐵嘅車公廟站，喺香港沙田區，2004年12月21號啟用
*深圳地鐵羅寶線（現改為1號綫）嘅車公廟站，喺深圳福田區，2004年12月28號啟用
廉政公署

以下國家或地區設有獨立嘅反貪污執法機構，通稱為**廉政公署**，簡稱**廉署**。

* 香港廉政公署（ICAC），響1974年成立。
* 澳門廉政公署（CCAC），響1975年成立。
* 澳洲新南威爾斯州亦都設立咗廉政公署，響1988年成立。
* 澳洲南澳洲亦都設立咗廉政公署，響2013年成立。
* 韓國嘅國家清廉委員會（KICAC），響2002年成立。
羅湖站

**羅湖站**可以係：

* 香港港鐵羅湖站，乘客可以喺羅湖站落車後過境去中國大陸。
* 深圳地鐵羅湖站，喺深圳火車站隔離。
* 深圳火車站，始發於羅湖區，鐵路網遍及中國各省市。
鴛鴦

**鴛鴦**（發音：「冤央」或者「煙央」）可以指：
* 鴛鴦 (雀) - 一種雀仔。
* 鴛鴦 (飲) - 一種香港嘅特色飲品。
* 鴛鴦 (人物) - 中國古典小說紅樓夢中嘅一個角色。
* 兩溝 - 將兩樣唔同嘅嘢撈埋一齊，例如「鴛鴦鞋」。
* 情侶嘅一種比較古老嘅叫法。
南昌站

**南昌站**可以指：
* 南昌站 (香港)，位於香港深水埗區港鐵嘅車站。
* 南昌站 (江西)，位於江西省省會南昌市嘅火車站。
吊頸 (搞清楚)

**吊頸**可以指：
* 上吊，自殺嘅一種。
* 絞刑，一種死刑。
* 吊頸 (遊戲)，一個猜謎遊戲。
顯示器

**顯示器**係輸出影像嘅電子裝置，通常都係透過熒光幕去顯示，常見嘅用電腦熒光幕同埋電視機。早期顯示器用映像管，2000年代由液晶顯示器取代。

## 睇埋
*顯示卡
麥當奴

**麥當奴**（，）係英國派去香港嘅第六任港督。

## 用佢個名嘅地方
* 麥當勞道：喺香港島半山區。
** 麥當勞道站：喺麥當勞道。
摩羯座

**摩羯座**又叫**山羊座**，係家下八十八西洋星座之一。佢響天球赤道一帶，佔天球面積414平方度。地球北半球來講，摩羯座係秋天嘅星座，即係秋夜會見到。肉眼可以睇到嘅星，約莫50粒到。有一到四等星9粒，即係有3等星2粒、4等星7粒。

佢響黃道十二星座嘅第十位。

## 歷史
摩羯座形象係羊頭魚身怪物。

佢嘅起源更可以追溯至到公元前7至6世紀，當時太陽位置就喺佢入面。喺北半球，太陽喺冬至時位於南方最低處，於冬至之後逐漸向北方爬升，有人將呢種嘅太陽比喻為爬緊岩石嘅山羊。

摩羯座係古希臘托勒密所編嘅托勒密48星座之一。

## 占星
占星學上屬摩羯座嘅人係喺12月22日至1月20日出世，屬「堅守原則」果類型。

## 故仔
星座符號：

古希臘人好識得將動物聯想一番。佢哋認為喺森林裏面住咗一群名叫**沙駝**（Satyrs）[即森林之神]嘅動物，有山羊嘅腳同角，而且滿面鬍鬚，其中之一係牧羊之神**潘**（Pan），佢係一個好鍾意睏晏覺，又好容易畀其他嘢嚇到嘅天神，聽講「恐慌」嘅英文panic，就係改自佢嘅名。

有一次，潘同下山來嘅寧芙仙子（nymph）**席琳克絲**（Syrinx）偶然相遇。席琳克絲係狩獵女神阿蒂蜜絲嘅隨從。席絲克絲非常靚女，潘對佢一見鍾情。但係潘個樣實在太醜，席絲克絲見到佢就嚇到掉頭走。

兩人你逃我追咁逼到河邊，席琳克絲因為走投無路所以向佢阿爸河神求救。**潘**以為自己終於答住席琳克絲嘅膊頭，點知手上攞著嘅係河邊嘅蘆葦，寧芙仙子就乘機走人，**潘**失望之餘，將蘆葦束埋一齊造咗枝笛[又稱為「潘笛」（Pan's flute），據講係管風琴嘅雛型]，成為**潘**隨身攜帶嘅樂器。

**潘**用潘笛吹奏優美嘅曲調時，眾神都會聚喺尼羅河邊聽。誰知一隻叫「泰風」（Typhon）嘅怪物突然出現，佢嘅恐怖叫聲嚇窒所有天神（包括**潘**在內），**潘**喺失魂落魄之下，想變做魚遊走，但只將下半身變做魚尾，而上半身就維持不變。傳說宙斯覺得**潘**嗰陣嘅樣幾好笑，於是將佢嗰個滑稽形象搬咗上天，咁就成為咗**摩羯座**而家呢個形象。

## 註

## 睇埋
* 星座
* 希臘神話
黃道

**黃道**（），又叫**日道**，係地球望上天，太陽一年裏面，響天球行嘅軌蹟。黃道係同地球自轉無關。確切啲來講，就係地球圍住太陽轉，嗰個平均軌蹟平面，同埋天球嘅交界綫。

因為地球自轉軸唔係同公轉平面垂直，所以赤道平面同黃道平面唔係平行，佢哋之間嘅夾角有成23°27' ，因為咁就叫做地軸傾斜。兩塊面做成嘅相交綫連住春分同秋分。地球望上去，太陽響南變響北，就叫做春分，響牡羊座上面。由呢點向東數一圈，0°到360°，就係黃道經綫，寫做λ，角度叫**黃經**幾多度。而黃道緯綫呢，就南北各正負各90°，寫做β，角度叫**黃緯**幾多度。
Kevin Federline

**Kevin Earl Federline**（），又叫 **K-Fed**，係美國職業舞蹈員、模特兒、演員、rapper。

## 背景
### 伴舞藝員
Federline 係做歌手嘅伴舞入行，合作過嘅有：Christina Milian、*NSYNC、Justin Timberlake、P!nk、Michael Jackson、Destiny's Child、樂隊 LFO 同埋佢前妻 Britney Spears。

### 音樂
未同 Britney Spears 離婚前嘅 Federline 都重未係一個歌星，而且無乜識佢，自從佢搞大咗Britney Spears個肚，就以Britney Spears老公身份進軍樂壇，第一首歌**Lose Control**（失控），走Hip hop路線，喺"Teen Choice Awards"首度演出，美聯社評論認為佢演出落力，睇得出佢喺樂壇發展嘅誠意，但係Hip hop樂迷社群入面就唔多同意，XXL雜誌總編輯 Elliot Wilson 就認為 Federline 嘅音樂只係玩玩吓，根本就笑死人。

Federline 最先喺2006年年頭推出細碟 PopoZão，同年10月31號推出處女大碟**Playing with Fire**（玩火）。

### 模特兒工作

### 電視演出

### 職業摔角

## 個人
喺美國加利福尼亞州出世。細個嗰陣，流落街頭嘅Kevin曾經學跳霹靂舞（Breakdancing），因而有一技旁身，大個咗之後做過 Pink、Destiny's Child、'N Sync，甚至Michael Jackson嘅舞蹈員。

但Kevin最出位之作，莫過於係同流行樂壇女神級巨星Britney Spears喺2004年8月18號閃電結婚。問題係佢之前已經係演員Shar Jackson嘅老公兼生咗兩個細路，為咗同Britney Spears結婚而同Shar Jackson離婚。Shar Jackson喺訪問入面講到呢件事咁話：「it wasn't like just breaking up a relationship. It was like breaking up a family.」

佢以自己同Britney Spears嘅關係而成名，由於佢搞大咗Britney Spears個肚而令Britney Spears要退出樂壇，而且生完第一個立即又生第二個，搞到引起公憤，傳媒同佢起咗個花名叫 K-Fed，又揶揄佢做 Mr. Spears（Spears先生），甚至叫佢做「軟飯王」，喺2006年出**Playing with Fire**（玩火）大碟，諗住脫離「軟飯王」行列，點知呢個時間Britney Spears又話要同佢離婚。

喺2006年11月7號，Britney Spears 決定同 Federline 離婚，問題係條友如果唔係因為Britney Spears同佢無乜嘢好講。雖然佢推出**Playing with Fire**大碟諗住唔靠女人自力更生，重請到Hip-Hop界金牌監製Kanye West幕後發功，不過評論就認為成隻碟啲歌真係好普通，無乜特別，唯一賣點只係佢同Britney合唱嘅Crazy。

## 唱片
**[[Playing with Fire (Kevin Federline album)|Playing with Fire]]* (2006年10月31號)

## 參考

## 註解
*Rapper係Hip hop文化中Rapping部份，Rapper就係指唱呢啲Rapping嘅歌手，亦有人叫做說唱歌手，因為呢種音樂係以好似講嘢咁樣形式嚟表達。

## 出邊網頁

*
*Kevin Federline Fanclub
*Video of Kevin Federline at rehearsals.com
*

類:美國舞者
類:美國電影男演員‎‎‏‎
梨木樹

**梨木樹**係香港荃灣一個地方。佢今日嘅範圍就係和宜合山坡下面，梨木樹邨一帶。不過，原本梨木樹係條村來嘅，個位就響家下青山公路同梨木道交叉南面，響舊時葵涌呢條涌附近。

梨木樹取名可能同梨呢種樹有關，佢嘅木可以做傢俬。不過附近係咪真係有呢種樹，就無從稽考喇。　

今時今日已經無乜人知原本梨木樹響邊。發展荃灣新市鎮嘅同時，亦都將呢條村拆咗，原地只淨返梨木道呢個名。而梨木樹呢個名，就變咗淨係講佢北面嘅梨木樹邨周圍。
Mon

**Mon**可以係：

*廣東話讀英文Monitor嘅簡稱，讀做「mon¹」，即係電腦熒光幕；
*廣東話讀英文Monitor嘅簡稱，讀做*mon住*，即係*留意*或*注意*的意思；
*英文Monday嘅簡寫，即係禮拜一；
*麒麟座拉丁文簡寫
新九龍

**新九龍**係香港九龍嘅擴展部份，範圍由南面嘅界限街，到北面同東面嘅琵琶山、鷹巢山、煙墩山、獅子山、慈雲山、飛鵞山、大老山、大上托、五桂山等等山脈之間。新九龍原本係新界地方，即係英國1898年租借新界一部份。後尾九龍市區要擴大，咁就將呢九龍半島北面嘅山脈，同維多利亞港之間，劃做九龍市區。新九龍嘅地方有荔枝角、長沙灣、深水埗、九龍塘、九龍仔、九龍城、竹園（黃大仙）、慈雲山、老虎岩、新蒲崗、牛池灣、九龍灣、牛頭角、官塘、秀茂坪、咸田、油塘等等。

## 歷史
響英國1860年得到九龍半島之前，九龍同新九龍當係一個整體。九龍成個半島大部份係九龍山，即係界限街以南，到尖沙嘴嘅山，而新九龍就係半島以北就到山脈之間，有唔少平地。因為九龍山唔係咁啱耕田，所以九龍唔係咁多人住，相反新九龍有平地，有河水，有唔少村開響呢度。而九龍灣一帶，亦都係華南主要鹽場，根據史書記載，起碼大宋時期已經有官兵守響度。不過，由於香港係天朝大國邊皮，記錄唔係咁多。

### 末代宋皇
到咗南宋末期，蒙古軍南下攻宋。宋軍無力抵抗，兩位走難皇帝仔，帝昰同帝昺，畀蒙古軍華南沿岸一路追到家下新九龍呢一帶。宋帝，同埋佢嘅官兵，就響家下九龍城、馬頭涌一帶落腳。村民見皇帝來梗係落力招呼。因為佢響舊時馬頭涌口個山仔抖過，所以座山自此起就叫聖山，山上面有個位叫宋皇臺。皇帝仔因為追兵到，最後經荃灣去到崖山，即係今日崖門一帶，畀陸秀夫帶住跳海自殺。大宋就係咁玩完。之後唔少宋軍官兵就留響新九龍一帶落地生根。

### 海患
大明國到咗後期，沿海有倭寇之禍。唐人同倭人勾結做海盜，走私打家劫舍乜都做。因為咁，大明就加強海防。九龍灣呢個產鹽要地，有官富巡司駐守。之後大清滅大明，雖然呢個時間無倭寇，但係好多大明子民唔順滿人大清統治，出海做海盜。所以海盜仍然都係咁猖狂，新九龍呢度係海邊，當然會當災。大清皇帝最後出招，實施海禁，唔畀人住響海邊，要啲人搬入內陸，斷海盜糧草。就係咁，新九龍變成無人住。雖然呢招係對付海盜，但係搬村都係傷民。廣東官員見到民間咁慘，就上奏畀居民返返海皮住。皇帝最後都收返海禁令，但係因為搬村太辛苦，死好多人，唔係好多人搬返返來。大清平定臺灣初時，海盜雖則無咗大靠山，但係仍然咁犀利。搬返九龍灣嘅居民，有幾條村試過畀海盜殺晒。所以呢度嘅人雖然有咁耐歷史，但係咁經過呢幾次劫難，家勢大為減弱，好多連族譜都無埋。

### 客家人搬入
大清國為咗填補呢度人口減少，就鼓勵客家人搬來海邊，自始香港全境，香港島、九龍、新九龍、新界都住咗唔少客家人，甚至比本地人多。客家人搬來香港一直都無停過。1841年英國響大清身上得到香港島，1860年英國永租九龍半島，呢段時間，香港市區發展得快，要好多石起嘢。刻苦耐勞見稱嘅客家人，把握呢個機會來香港島，九龍同新九龍各地打石。新九龍打石個嘅地方就集中響東面，客家就結集成村，開成四山，即係牛頭角、茜草灣、茶果嶺同鯉魚門。呢四山村長，有半官方色彩，就好似代表大清九龍寨城管呢度開石生意同工人。就算英國統治新九龍，就一樣要畀面佢哋。

### 九龍寨城
而防務方面，大清見香港島落入英國手，就立即響九龍城一帶起九龍寨城，加強九龍防務。不過因為英法聯軍北上打天津、北京，最後九龍半島都落入英國手。英國人響九龍同新九龍邊界上面，即係今日界限街上面，起咗一條好長嘅竹籬，分隔開兩邊。而九龍寨城到海邊碼頭就慢慢變成市集。

到咗1898年，英國趁法國租到廣州灣，就要大清租埋新界，等佢可以加強防守。英國同大清討價還價，英國最後租到新界，但大清響唔影響英國防務，可以保留九龍寨城同碼頭。就咁樣，新九龍呢帶既然響條約之內，就交咗畀英國喇。英國接收新界，好多村民都未知乜事，所以就有好多人反抗。因為咁，英國就用話大清官員搞事，趁機趕走九龍寨城嘅大清官員。不過因為英國其實唔係咁名正言順，所以無辦法統治九龍寨城。

### 20世紀初期
英國得到新界之後，新九龍一帶仍然係鄉村地方。不過為咗統治新界，就由新九龍開始起路，有北向沙田嘅大埔道，西向葵涌嘅青山道，東向清水灣嘅清水灣道，上北便九龍山脈嘅沙田拗道，響東面山腰山脊行，去到鯉魚門嘅安達臣道。而因為九龍大角嘴有大同船塢，側邊嘅深水埗市集村落，政府就規劃做市區，等工人可以響度住。而新九龍山腰到山腳底，好多地方都劃做墳區。1910年代九廣鐵路英段由九龍芒角入新九龍，響九龍塘同九龍仔之間個山邊，去到煙墩山底，過煙墩山隧道到沙田。

1916年，何啟同區德開公司發展九龍灣海皮，響蒲崗南面填海，諗住起啟德濱呢個花園洋樓。填海分兩期，1920年同1927年各完成一期。不過好唔好彩，呢間公司執咗，塊地就畀返政府。而政府就私人同埋英軍搞機場。後尾呢度就成為啟德機場喇。

1937年，香港政府決定將新九龍變成市區。所以就立法將呢塊地劃做**新九龍**。

### 日治
響1941年到1945年之間，日本佔領香港期間，日軍拆九龍寨城埲城牆，連埋聖山，一齊拎去填海加大啟德機場。加大同時連蒲崗呢條村都拆埋。

### 20世紀後期
響1945年後，九龍寨城以東仍然有好多村，有九龍十三鄉之稱。十三鄉包括沙埔鄉、衙前圍鄉、竹園鄉、大磡鄉、元嶺鄉、沙地園鄉、坪頂鄉、牛池灣鄉、坪石鄉、牛頭角鄉、茜草灣鄉、茶果嶺鄉、鯉魚門鄉。不過因為國共內戰，好多難民嚟香港。新九龍各山頭都搭晒屋。由於山頭有好多原居民山地，起屋就會搞到人哋祖墳。所以有時重會同原居民有衝突添。

香港政府為咗安置居民，就開始起廉租屋，正式將新九龍東面呢帶當係衛星城市咁起，等佢自始自足。

## 濕碎
新九龍響香港法例上有寫明範圍。不過，一般來講，寫地址只係寫九龍人就明白，唔使特別指明。

商場新九龍廣場喺舊九龍嘅大角咀，而唔喺新九龍。

## 攷
青山道

響新九龍嘅**青山道**同響新界嘅**青山公路**夾埋係全香港最長嘅路。由深水埗開始，連住新界南西北三個地區。亦都係香港早期嘅遠程道路，方便英國接收新界管治。不過無論邊度，條路嘅英文名都係叫。

## 名
路名之所以叫青山，皆因佢最西貼近新界青山，而家下隔籬呢一帶屯門聚居地，英國人叫佢做，所以中文順理成章叫青山。

原本成條路都叫做青山道。後尾除咗新九龍荔枝角、長沙灣同深水埗呢段，全部都改名做青山公路。

青山公路響元朗市區一段正式叫青山公路 - 元朗段，俗稱元朗大馬路。

## 綫
### 新九龍

青山道以深水埗大埔道交界做起點，響九龍一帶山腳向西行，經過長沙灣，去到荔枝角。青山道兩邊多數係舊樓，而近荔枝角嗰邊就係工業區。響荔枝角就向北走，走向蝴蝶谷出新界。

### 新界

青山道一離開新九龍，就叫做青山公路。佢先北上下葵涌個山谷，走到上葵涌，再去荃灣。

跟住沿住新界大陸東南岸西行，行過油柑頭、汀九、深井、青龍頭、大欖、小欖、掃管笏、三聖就去到屯門，即係舊時青山。

再向北走，就過藍地、洪水橋同屏山，咁就去到元朗。元朗北走凹頭，過米埔、新田、白石凹同古洞，最尾就去到終點上水。
觀塘

**觀塘**（；），原本叫做**官塘**，係香港新九龍東面一個地方，靠近維多利亞港。觀塘響牛頭角同油塘之間，係香港第一代嘅衞星城市，發展後一直係商工住兼備嘅地方。官塘原本係一個海灣，附近有鹹田，即係後來嘅藍田。觀塘係觀塘區嘅核心。

## 歷史
觀塘最早歷史記載可以追尋至北宋。當時觀塘一帶起咗一個官方鹽場，名為「官富場」，並由鹽官主理，係當時東莞縣內四大鹽場之一。南宋孝宗隆興元年（1163年），「官富場」產鹽量未如理想，曾一度廢置，後來因鹽產量升番先至恢復設置。

元朝時期，「官富場」被改為「官富巡司」，喺明朝時則被改為「官富巡檢司」。直到康熙元年（1662年），清朝政府為咗防止沿海居民接濟位於台灣嘅鄭成功政權，因而實行遷界令，使到沿海居民向內地遷界五十里，鹽場亦因而被廢置。雖然遷界令喺康熙八年（1669年）取消，不過由於搬嚟嘅居民唔係太識煮鹽，鹽場恢復唔番昔日規模，其後卒之都被廢置。

呢個鹽場為該地區帶來「官富」一名，亦有居民稱之為「官塘」（官富鹽塘）。1953年至1954年起，香港政府開始發展嗰帶成為香港主要工業區，開始用「觀塘」呢個名。1979年，香港地鐵通車，起咗「觀塘站」，令觀塘成為該區嘅最普遍稱呼。

## 規劃
1950年代之前嘅觀塘係一個幾荒蕪嘅海灣。第二次世界大戰之後部份由中國南下嘅廠家開始喺觀塘設廠，於是1954年香港政府喺觀塘對出海面展開填海工程，騰出土地畀廠家，並喺1957年完成。填海部分（即係觀塘南部）作為工業用途，變成觀塘工業區，而工業區嘅北面就發展為住宅區，當初包括秀茂坪。最初嗰陣觀塘工業區淨係設有架空電線，1960年先至改為地底電線。

隨觀塘嘅人口越來越多，唔少公共屋邨都喺觀塘落成，包括牛頭角邨、藍田邨、秀茂坪邨等等，而秀茂坪山上更有順利邨等一眾屋邨嘅興建，稱為「四順區」。1970年代觀塘隨住工業發展而帶來大量車流，香港政府起咗地鐵觀塘綫。

踏入1990年代，隨住製造業「日落西山」，大量工廠空置，觀塘地鐵站附近一段部分改建成商業大廈或貨倉，但沿海一段則大多空置。而觀塘唔少住宅大廈亦日趨老化，當中牛頭角邨、藍田邨、秀茂坪邨等公共屋邨全部重建。其他私人住宅亦都係一樣，就咁樣喺1998年年初，土地發展公司（今日嘅市區重建局）提出建議觀塘市中心重建項目，但重未實施。到咗2005年11月，市區重建局宣佈成立觀塘分區諮詢委員會，準備落實方案。而房委會亦發表，希望喺油塘社區發展類似太古城嘅綜合式社區發展，以配合居民生活所需。

## 房屋
觀塘區住宅發展主要喺公共房屋同居者有其屋屋苑，得 30% 喺私人樓。由於觀塘區發展嘅歷史久遠，較舊嘅屋都俾新起房屋取代。藍田邨喺九十年代被人拆咗，比新型公屋取代。最近，市建局亦發表咗觀塘裕民坊重建計劃，重建日久失修同樓齡高嘅大廈。

## 醫療
觀塘區內醫院只得有急症室嘅基督教聯合醫院一間。此外區內亦有長者健康中心、婦女健康中心、胸肺科診所、兒童體能智力測驗中心、皮膚科診療所、牙科街症服務診所、學童牙科診所、社會衞生科診所各1間；母嬰健康院與美沙酮診所各2間、及3間學生健康服務中心/健康評估中心。

## 教育
區內有56間幼稚園；48間小學；32間中學；4間特殊學校；3間成人教育中心；1間醫院。為配合秀茂坪及油塘新發展區，均已預留位置起更多學校。
林嘉欣

**林嘉欣**（；；）係一個響加拿大溫哥華出世嘅電影演員。佢早前以歌手身分出道，一連出咗幾張唱片。

## 介紹
林嘉欣係近年好有潛質嘅電影女演員，出道冇幾耐就贏咗好多獎項。佢憑住2002年電影《男人四十》就攞到香港電影金像獎最佳新人同最佳女配角獎，之後同「哥哥」張國榮合作拍攝《異度空間》，亦有突出嘅表現。2005年同八大影帝同埋劉心悠合演嘅《阿嫂》亦都幾矚目，2006年7月，林嘉欣第一次踏足舞台參與劇場組合製作，由詹瑞文同甄詠蓓導演，以幾米繪本作創作靈感嘅兒童音樂劇場《月亮7個半》。2008年，再度以電影《親密》提名香港電影金像獎同金馬獎最佳女主角。2009年，憑此片於韓國忠五路國際電影節奪得最佳女主角獎，2010年開始參與中國大陸電影《魔俠傳之唐吉可德》嘅演出。

2011年8月，林嘉欣喺北京復工。2012年12月，淡出影壇嘅林嘉欣喺電影《大上海》為袁泉飾演嘅葉知秋擔任粵語配音。2014年擔任第38屆香港國際電影節評審委員。

2015年，林嘉欣喺《男人四十》上畫十三年後再次同張學友合作，參演袁劍偉執導嘅《暗色天堂》。同年11月21號，佢憑住臺灣電影《百日告別》而得到金馬獎最佳女主角獎。佢到宜家已成功羅到金馬獎最佳女主角、最佳女配角同埋最佳新演員獎，成為演技獎大三元嘅第一人。

2016年，林嘉欣憑港產片《暗色天堂》提名第35屆香港電影金像獎最佳女主角，事前被視為大熱，不過最終輸咗畀春夏，未能再創大滿貫。

2017年11月，林嘉欣連續第三年推出繪本圖書，佢喺接受訪問嘅時候話繪本嘅靈感來自兩個女 Kayla同Sofie；尤其喺繪本第一輯入面，Kayla同Sofie兩個角色其實都幾受歡迎，今次佢兩個女仲更加有份參與。喺互聯網上頭嘅討論區，林嘉欣都係所有媽媽嘅熱門搜尋。除此之外，佢時不時同大家分享親子趣事，因此好多網民對佢嘅教養方式都表示為之大讚。

2018年2月，林嘉欣接受訪問時親自拆解過有關於佢嘅四大都市傳說。

## 演出
### 電影
*2001年 《男人四十》
*2002年 《異度空間》
*2002年 《戀愛行星》
*2003年 《六樓后座》（飾 Karena）
*2003年 《雙雄》（客串）
*2003年 《戀之風景》
*2004年 《救命》
*2004年 《我要做Model》
*2004年 《六壯士》
*2005年 《後備甜心》 
*2005年 《阿嫂》
*2005年 《怪物》
*2006年 《詭絲》
*2006年 《反斗車王》（配音）
*2007年 《綁架》
*2007年 《安娜與安娜》
*2007年 《花吃了那女孩》
*2008年 《花菲花》
*2008年 《六樓后座2家屬謝禮》（客串 Karena）
*2008年 《愛情左燈右行》（合作演員：孟廣美、黃曉明、佟大為、鄧超、黃磊、范偉、陸毅、林申、蘇有朋、古巨基、聶遠、保阪尚希、張峻寧、愛新覺羅·啟星）
*2009年 《親密》（飾 珮）
*2010年 《戀人絮語》
*2011年 《魔俠傳之唐吉可德》
*2015年 《天將雄師》
*2015年 《百日告別》
*2015年 《陀地驅魔人》
*2016年 《暗色天堂》
*2017年 《心理罪之城市之光》
*2019年 《廉政風雲 煙幕》
*2019年 《掃毒2天地對決》
*2020年 《死因無可疑》
*2021年 《美國女孩》
*2022年 《邊緣行者》
*2023年	《速命道》
*2023年	《失衡凶間之罪與殺》

### 電視劇
*拍緊	《THE SEASON》

## 唱片
*1996年 《有點想》（寶麗金，國語） 
*1999年 《單戀物語》（環球，國語） 
*2003年 《午夜11:30的星光》（百代，國語） 
*2004年 《約會林嘉欣》（百代，粵語） 
*2004年 《牆前明月光原聲大碟》（粵語）
*2008年 《六樓后座原聲大碟》

## 派台歌成績（香港）

*（*）上緊榜
*（-）未上榜
*（×）冇派台
*（**(1)**）兩週冠軍
*包括2020年後嘅冠軍歌曲
*2020年開始

## 獲獎同提名

## 書
* 2009年《VOYAGES》寶麗來照片書
* 2021年《VOYAGES II》寶麗來照片書
* 2021年《VOYAGES III》寶麗來照片書

## 參考

## 出面網頁

* 
* 
* 
* 
* 
* 林嘉欣國際歌影迷會
烹飪

**烹飪**又叫**煮食**（；），又或者叫**廚藝**（），係指將食材經過處理並加熱製作成為食品。烹飪方法有好多種，可以好簡單亦可以好複雜，而用料嘅組合同份量又可以有好多變化，想成為專業噉煮嘢食嘅人（廚師）往往要用閒閒哋幾年咁耐嘅時間學師。

烹飪係一種食物嘅文化藝術，喺世界各處都有唔同嘅文化特色（例子可以睇吓粵菜），大家都追求好色香味。而家重要考究營養同熱量卡路里添。

## 煮食方法
*燒
*煎、炸、烚、焗、燴、釀、炆、炒、煠
*蒸、燉
*微波
*烘
*半煎炸
*真空煮食
## 攷
阿波羅

**阿波羅**（古希臘文：**Ἀπόλλων**，現代希臘文：**Απόλλων**；拉丁文：**Apollo**）係希臘同羅馬神話中嘅太陽神，係宙斯同黑暗女神勒托（Λητώ）個仔，阿提米斯個孖生家姐。佢係音樂家、詩人同射手嘅保護神、係光明之神，佢唔講大話，光明磊落，所以佢又叫真理之神。阿波羅嘅典型形象係右手揸七弦嘅里拉琴，左手揸象徵太陽嘅金色嘅波。佢好擅長彈奏里拉琴，美妙嘅旋律有如天籟；*阿波羅又精通射術，射精百發百中，從未射失*；阿波羅又係醫藥之神，傳醫術畀人；而且由於佢聰明，通曉世事，所以亦係預言之神。阿波羅掌管音樂、醫藥、藝術、預言，係希臘神話中最多才多藝，最靚最英俊嘅神，同時亦象徵著男性之美。

佢另外一個拉丁名叫**福依玻斯**（**Φοῖβος**，意思係「閃耀者」）。2004年雅典奧運嘅其中一個吉祥物「菲禾斯」個希臘名「Φοίβος」就係來自「Φοῖβος」嘅。

## 睇埋
* 希臘神話
* 德爾斐嘅阿波羅神廟

類:神祇